qundao/data-zh-poetry huggingface dataset:
壽寧節祝聖壽·其四
作者：王禹偁
朝代：宋

簾前可愛三冬日，階下新抽七葉蓂。
昨夜靈臺因預奏，綵雲高捧老人星。
夏雲
作者：王禹偁
朝代：宋

嵯峨高鎖夕陽紅，斜入吟窗秀色濃。
六里青山長滿眼，不勞雲片學奇峰。
夜長
作者：王禹偁
朝代：宋

後樓前閤互嚴更，年鬢侵人睡漸輕。
病眼已甘書冊廢，愁腸猶取酒杯傾。
風摇紙帳燈花碎，月照銅壺漏水清。
吟盡舊詩猶展轉，百迴移枕未天明。
夜长
作者：王禹偁
朝代：宋

后楼前閤互严更，年鬓侵人睡渐轻。
病眼已甘书册废，愁肠犹取酒杯倾。
风摇纸帐灯花碎，月照铜壶漏水清。
吟尽旧诗犹展转，百迴移枕未天明。
太一宫祭回马上偶作寄韩德纯道士
作者：王禹偁
朝代：宋

去年暨今夏，承诏祠天神。昔当摇落时，宫叶红纷纷。此来芳春暮，宫草青蓁蓁。三日奉斋洁，百骸祛垢氛。御署致恭虔，天香何絪縕。监祀黄门郎，摄官紫微臣。松枝拂剑佩，树影光搢紳。灯烛晃白昼，香花蔼清芬。金殿礼神仙，瑶坛醮星辰。至诚不为己，玄鉴当福仁。质明祀事毕，复命趋紫宸。扬鞭入村落，缓辔聊逡巡。麦田少时雨，蚕月无闲人。自惭怀禄仕，蠹此力穑民。又抛三洞趣，来入九衢尘。不如韩道士，长此养天真。
太一宫祭迴马上偶作寄韩德纯道士
作者：王禹偁
朝代：宋

去年暨今夏，承诏祠天神。
昔当摇落时，宫叶红纷纷。
此来芳春暮，宫草青蓁蓁。
三日奉斋洁，百骸祛垢氛。
御署致恭虔，天香何絪缊。
监祀黄门郎，摄官紫微臣。
松枝拂剑佩，树影光搢绅。
灯烛晃白昼，香花蔼清芬。
金殿礼神仙，瑶坛醮星辰。
至诚不为己，玄鉴当福仁。
质明祀事毕，復命趋紫宸。
扬鞭入村落，缓辔聊逡巡。
麦田少时雨，蚕月无閒人。
自惭怀禄仕，蠹此力穑民。
又抛三洞趣，来入九衢尘。
不如韩道士，长此养天真。
太一宮祭迴馬上偶作寄韓德純道士
作者：王禹偁
朝代：宋

去年暨今夏，承詔祠天神。
昔當摇落時，宮葉紅紛紛。
此來芳春暮，宮草青蓁蓁。
三日奉齋潔，百骸祛垢氛。
御署致恭虔，天香何絪縕。
監祀黄門郎，攝官紫微臣。
松枝拂劍佩，樹影光搢紳。
燈燭晃白晝，香花藹清芬。
金殿禮神仙，瑶壇醮星辰。
至誠不爲己，玄鑒當福仁。
質明祀事畢，復命趨紫宸。
揚鞭入村落，緩轡聊逡巡。
麥田少時雨，蠶月無閒人。
自慚懷祿仕，蠹此力穡民。
又拋三洞趣，來入九衢塵。
不如韓道士，長此養天真。
太宗皇帝挽歌
作者：王禹偁
朝代：宋

舜化无偏党，尧年久耄期。世间人自哭，天上事难知。终让东封礼，遂成南狩悲。金銮旧学士，头白涕涟洏。
太宗皇帝挽歌·其一
作者：王禹偁
朝代：宋

卜世知无极，上仙安可寻。
祝尧违众望，传启合天心。
陵柏萧骚韵，阶茅寂寞阴。
何人开殿閤，尘暗九絃琴。
太宗皇帝挽歌·其一
作者：王禹偁
朝代：宋

卜世知無極，上仙安可尋。
祝堯違衆望，傳啟合天心。
陵柏蕭騷韵，階茅寂寞陰。
何人開殿閤，塵暗九絃琴。
太宗皇帝挽歌·其三
作者：王禹偁
朝代：宋

日到虞泉落，天從杞國崩。
去年壽寧節，今夕永熙陵。
薤露悲風起，松阡苦霧凝。
龍髯攀不及，千古恨難勝。
太宗皇帝挽歌·其二
作者：王禹偁
朝代：宋

舜化無偏黨，堯年欠耄期。
世間人自哭，天上事難知。
終讓東封禮，遂成南狩悲。
金鑾舊學士，頭白涕漣洏。
太师中书令魏国公册赠尚书令追封真定王赵挽
作者：王禹偁
朝代：宋

君恩虽听罢居留，官拜维师命更优。异物忽随黄石葬，晚年终负赤松游。凭谁借筯论归马，无复停车问喘牛。唯有功名书信史，肯同尘土一时休。
太师中书令魏国公册赠尚书令追封真定王赵挽
作者：王禹偁
朝代：宋

国丧三台首，家藏五庙尊。
纪功谁秉笔，册赠帝临轩。
盛德留千古，贞魂闭九原。
皇情弥轸悼，天柱折昆仑。
太师中书令魏国公册赠尚书令追封真定王赵挽
作者：王禹偁
朝代：宋

空留遗像在凌烟，谁继堂堂命世贤。
将相位高三十载，风云道合一千年。
霖收傅说岩前雨，石陨娲皇补後天。
见说吾君举哀处，重瞳挥酒泪潺湲。
太师中书令魏国公册赠尚书令追封真定王赵挽
作者：王禹偁
朝代：宋

经纬千年业，陶熔万物功。
藩垣龙节在，禁掖凤池空。
卤簿蒙寒雨，铭旌扬晓风。
太常草仪注，全似葬周公。
太师中书令魏国公册赠尚书令追封真定王赵挽
作者：王禹偁
朝代：宋

麟丧虚灵囿，凤衰空帝梧。
陶熔存庶汇，霖雨润寰区。
旧疏同伊训，遗章入禹谟。
九原何所恨，犹未灭匈奴。
太师中书令魏国公册赠尚书令追封真定王赵挽歌·其一
作者：王禹偁
朝代：宋

玄象中台坼，皇家上相薨。
大功铭玉铉，密事在金縢。
无復同鱼水，空嗟失股肱。
若言丰沛旧，陪葬近长陵。
太师中书令魏国公册赠尚书令追封真定王赵挽歌·其七
作者：王禹偁
朝代：宋

君恩虽听罢居留，官拜维师命更优。
异物忽随黄石葬，晚年终负赤松游。
凭谁借筯论归马，无復停车问喘牛。
唯有功名书信史，肯同尘土一时休。
太师中书令魏国公册赠尚书令追封真定王赵挽歌·其九
作者：王禹偁
朝代：宋

忍听咚咚窆鼓声，笳箫呜咽暮云凝。
勋劳自合同萧相，谥法还须比魏征。
晓月暗垂丹旐露，夜风轻触繐帷灯。
三川父老知何限，尽逐灵輀泪满膺。
太师中书令魏国公册赠尚书令追封真定王赵挽歌·其九
作者：王禹偁
朝代：宋
体裁：七言律诗

忍听咚咚窆鼓声，笳箫呜咽暮云凝。勋劳自合同萧相，谥法还须比魏徵。晓月暗垂丹旐露，夜风轻触繐帷灯。三川父老知何限，尽逐灵輀泪满膺。
太师中书令魏国公册赠尚书令追封真定王赵挽歌·其二
作者：王禹偁
朝代：宋

经纬千年业，陶镕万物功。
藩垣龙节在，禁掖凤池空。
卤簿蒙寒雨，铭旌扬晓风。
太常草仪注，全似葬周公。
太师中书令魏国公册赠尚书令追封真定王赵挽歌·其五
作者：王禹偁
朝代：宋

麟丧虚灵囿，凤衰空帝梧。
陶镕存庶彙，霖雨润寰区。
旧疏同伊训，遗章入禹谟。
九原何所恨，犹未灭匈奴。
太師中書令魏國公冊贈尚書令追封真定王趙挽歌·其一
作者：王禹偁
朝代：宋

玄象中台坼，皇家上相薨。
大功銘玉鉉，密事在金縢。
無復同魚水，空嗟失股肱。
若言豐沛舊，陪葬近長陵。
太師中書令魏國公冊贈尚書令追封真定王趙挽歌·其一〇
作者：王禹偁
朝代：宋

元老令終歸葬日，有司重奏輟朝時。
駢羅鹵簿三公禮，告赴同盟五月期。
何處更求廊廟器，是誰重作帝王師。
商山副使偏垂淚，未報當年國士知。
太師中書令魏國公冊贈尚書令追封真定王趙挽歌·其七
作者：王禹偁
朝代：宋

君恩雖聽罷居留，官拜維師命更優。
異物忽隨黄石葬，晚年終負赤松遊。
憑誰借筯論歸馬，無復停車問喘牛。
唯有功名書信史，肯同塵土一時休。
太師中書令魏國公冊贈尚書令追封真定王趙挽歌·其三
作者：王禹偁
朝代：宋

重位經三入，高年過七旬。
有言皆爲國，無日不憂民。
溫樹蕭蕭影，甘棠漠漠春。
遥知神德廟，配饗更何人。
太師中書令魏國公冊贈尚書令追封真定王趙挽歌·其九
作者：王禹偁
朝代：宋

忍聽咚咚窆鼓聲，笳簫嗚咽暮雲凝。
勳勞自合同蕭相，謚法還須比魏徵。
曉月暗垂丹旐露，夜風輕觸繐帷燈。
三川父老知何限，盡逐靈輀淚滿膺。
太師中書令魏國公冊贈尚書令追封真定王趙挽歌·其二
作者：王禹偁
朝代：宋

經緯千年業，陶鎔萬物功。
藩垣龍節在，禁掖鳳池空。
鹵簿蒙寒雨，銘旌颺曉風。
太常草儀注，全似葬周公。
太師中書令魏國公冊贈尚書令追封真定王趙挽歌·其五
作者：王禹偁
朝代：宋

麟喪虛靈囿，鳳衰空帝梧。
陶鎔存庶彙，霖雨潤寰區。
舊疏同伊訓，遺章入禹謨。
九原何所恨，猶未滅匈奴。
太師中書令魏國公冊贈尚書令追封真定王趙挽歌·其八
作者：王禹偁
朝代：宋

曾拜四章辭相府，又陳三表罷留司。
朝廷年德劉仁軌，終始功名郭子儀。
印鎖黄金塵暗澹，堂閑綠野草離披。
吾君若念先朝舊，應似文貞御製碑。
太師中書令魏國公冊贈尚書令追封真定王趙挽歌·其六
作者：王禹偁
朝代：宋

空留遺像在凌烟，誰繼堂堂命世賢。
將相位高三十載，風雲道合一千年。
霖收傅說巖前雨，石隕媧皇補後天。
見說吾君舉哀處，重瞳揮洒淚潺湲。
太師中書令魏國公冊贈尚書令追封真定王趙挽歌·其四
作者：王禹偁
朝代：宋

國喪三台首，家藏五廟尊。
紀功誰秉筆，冊贈帝臨軒。
盛德留千古，貞魂閉九原。
皇情彌軫悼，天柱折崑崙。
官成武主簿作五首·其一
作者：王禹偁
朝代：宋

释褐来成武，始知为政难。每签逃户状，羞作字人宦。冷砌莓苔遍，荒城草木寒。宦情销已矣，时梦钓鱼滩。
官成武主簿作五首·其一
作者：王禹偁
朝代：宋

釋褐來成武，始知爲政難。
每簽逃戶狀，羞作字人宦。
冷砌莓苔遍，荒城草木寒。
宦情銷已矣，時夢釣魚灘。
官成武主簿作五首·其三
作者：王禹偁
朝代：宋

釋褐來成武，經春自愧多。
晨炊猶接續，時雨未滂沱。
拂榻驚巢燕，陳書起蟄蛾。
惠民無政術，尸祿竟如何。
官成武主簿作五首·其二
作者：王禹偁
朝代：宋

釋褐來成武，徒勞自感傷。
位卑松在澗，俸薄葉經霜。
逕擁寒莎綠，門橫古木蒼。
冠纓塵已滿，未敢濯滄浪。
官成武主簿作五首·其五
作者：王禹偁
朝代：宋

釋褐來成武，携家別故鄉。
北堂微祿及，南畝舊田荒。
籬菊飛秋蝶，庭莎叫夜螿。
無人慰孤寂，窗月自淒凉。
官成武主簿作五首·其四
作者：王禹偁
朝代：宋

釋褐來成武，閒思應舉時。
投人天下遍，瘦馬雪中騎。
秋卷何年中，春愁到處隨。
如今名已遂，爭敢話官卑。
官舍书怀呈罗思纯
作者：王禹偁
朝代：宋

同年事分几船同，墨绶逶迤一郡中。仙桂并枝攀月魄，县花交影笑春风。分莎种就寻僧迳，借竹编成养鹤笼。公暇不妨闲唱和，免教来往递诗筒。
官舍书怀呈郡守
作者：王禹偁
朝代：宋

年来潘令鬓初凋，瘦马青衫耻下僚。药债渐多医宿疾，宦情犹切恋明朝。空江梅雨添幽郁，古县槐花鏁寂寥。赖有郡侯知己在，每怜憔悴贳金貂。
官舍书怀呈郡守
作者：王禹偁
朝代：宋

年来潘令鬓初凋，瘦马青衫耻下僚。
药债渐多医宿疾，宦情犹切恋明朝。
空江梅雨添幽鬰，古县槐花鏁寂寥。
頼有郡侯知己在，每怜憔悴贳金貂。
官舍偶題
作者：王禹偁
朝代：宋

俸錢隨月盡，公務逐時生。
白髮多悲感，皇華倦送迎。
奉身無實事，困我爲虛名。
會向滄浪上，秋風自濯纓。
官舍偶题
作者：王禹偁
朝代：宋

俸钱随月尽，公务逐时生。
白髮多悲感，皇华倦送迎。
奉身无实事，困我为虚名。
会向沧浪上，秋风自濯缨。
官舍書懷呈羅思純
作者：王禹偁
朝代：宋

同年事分幾般同，墨綬逶迤一郡中。
仙桂並枝攀月魄，縣花交影笑春風。
分莎種就尋僧逕，借竹編成養鶴籠。
公暇不妨閑唱和，免教來往遞詩筒。
官舍書懷呈郡守
作者：王禹偁
朝代：宋

年來潘令鬢初凋，瘦馬青衫耻下僚。
藥債漸多醫宿疾，宦情猶切戀明朝。
空江梅雨添幽鬰，古縣槐花鏁寂寥。
頼有郡侯知己在，每憐憔悴貰金貂。
官舍竹
作者：王禹偁
朝代：宋

誰種蕭蕭數百竿，伴吟偏稱作閑官。
不隨夭艷爭春色，獨守孤貞待歲寒。
聲拂琴牀生雅趣，影侵棋局助清歡。
明年縱便量移去，猶得今冬雪裏看。
官舍竹
作者：王禹偁
朝代：宋

谁种萧萧数百竿，伴吟偏称作闲官。
不随夭艷争春色，独守孤贞待岁寒。
声拂琴床生雅趣，影侵棋局助清欢。
明年纵便量移去，犹得今冬雪裏看。
官舍竹
作者：王禹偁
朝代：宋

谁种萧萧数百竿？伴吟偏称作闲官。不随夭艳争春色，独守孤贞待岁寒。声拂琴床生雅趣，影侵棋局助清欢。明年纵便量移去，犹得今冬雪里看！
官醖
作者：王禹偁
朝代：宋

为郡得官醖，月给盈三斛。地僻少使车，时清罕留狱。老大复迁谪，吾怀颇幽独。婵娟楼上月，烂漫池边菊。东院与西亭，翛翛风弄竹。对此不开樽，骚人应恸哭。独酌入醉乡，陶然瞑双目。醒来成浩叹，胡为事口腹。彝酒书垂诫，群饮圣所戮。汉文亦禁酒，患在糜人谷。自从孝武来，用度常不足。榷酤夺人利，取钱入官屋。古今事相倍，帝皇道难复。吾无奈尔何，更尽杯中渌。
官醖
作者：王禹偁
朝代：宋

为郡得官醖，月给盈三斛。
地僻少使车，时清罕留狱。
老大復迁谪，吾怀颇幽独。
婵娟楼上月，烂漫池边菊。
东院与西亭，翛翛风弄竹。
对此不开樽，骚人应恸哭。
独酌入醉乡，陶然瞑双目。
醒来成浩叹，胡为事口腹。
彝酒书垂诫，羣饮圣所戮。
汉文亦禁酒，患在糜人谷。
自从孝武来，用度常不足。
榷酤夺人利，取钱入官屋。
古今事相倍，帝皇道难復。
吾无奈尔何，更尽杯中渌。
官醖
作者：王禹偁
朝代：宋

爲郡得官醖，月給盈三斛。
地僻少使車，時清罕留獄。
老大復遷謫，吾懷頗幽獨。
嬋娟樓上月，爛漫池邊菊。
東院與西亭，翛翛風弄竹。
對此不開樽，騷人應慟哭。
獨酌入醉鄉，陶然瞑雙目。
醒來成浩歎，胡爲事口腹。
彝酒書垂誡，羣飲聖所戮。
漢文亦禁酒，患在糜人穀。
自從孝武來，用度常不足。
榷酤奪人利，取錢入官屋。
古今事相倍，帝皇道難復。
吾無奈爾何，更盡杯中淥。
宫漏出花迟诗
作者：王禹偁
朝代：宋

丹禁迟迟漏，深宫灼灼花。繁枝开正满，清韵出何赊。静拂红英密，微穿翠叶斜。衣稀惊宿蝶，冷落动晨鸦。细逐香离槛，轻翻露滴沙。愿当直仙署，铃索共交加。
宮漏出花遲詩
作者：王禹偁
朝代：宋

丹禁遲遲漏，深宮灼灼花。
繁枝開正滿，清韻出何賒。
靜拂紅英密，微穿翠葉斜。
依稀驚宿蝶，冷落動晨鴉。
細逐香離檻，輕翻露滴沙。
願當直仙署，鈴索共交加。
寄丰阳喻长官
作者：王禹偁
朝代：宋

七十年华鬓未霜，道情偏称宰丰阳。早衙请印无仇览，夜榻围棋祗孟光。庭户万重岚气润，盘餐数飣药苗香。犹言彭泽终归去，门柳青青槛菊黄。
寄主客安员外十韵
作者：王禹偁
朝代：宋

罢郡归兰省，还愁到帝乡。
趋朝骑瘦马，赁宅住闲坊。
命服纡春草，吟髭镊夜霜。
有心忆云水，无语狎班行。
药债经年欠，文编满箧藏。
教儿诵诗赋，倩客卖囊装。
寻寺谁同步，留僧自拂床。
举公投卷轴，时相觅文章。
穷达君虽了，沉沦我亦伤。
何当昇大用，吾道始辉光。
寄主客安員外十韵
作者：王禹偁
朝代：宋

罷郡歸蘭省，還愁到帝鄉。
趨朝騎瘦馬，賃宅住閑坊。
命服紆春草，吟髭鑷夜霜。
有心憶雲水，無語狎班行。
藥債經年欠，文編滿篋藏。
教兒誦詩賦，倩客賣囊裝。
尋寺誰同步，留僧自拂床。
舉公投卷軸，時相覓文章。
窮達君雖了，沉淪我亦傷。
何當昇大用，吾道始輝光。
寄冯舍人
作者：王禹偁
朝代：宋

转输争合滞才华，急诏重乘上汉查。
继我已吟红药树，劝君曾赋海棠花。
词随健笛光纶诰，诗落成都灿绮霞。
应笑同时东观客，商於憔悴似长沙。
寄商州冯十八仲咸同年
作者：王禹偁
朝代：宋

迁客秋来捧诏还，故人多怪鬓毛斑。
重为东掖垣中士，犹梦西晖亭下山。
静算宦途皆是命，老思身计不如闲。
何时相约同归隠，水竹萧萧并掩关。
寄商州馮十八仲咸同年
作者：王禹偁
朝代：宋

遷客秋來捧詔還，故人多怪鬢毛斑。
重爲東掖垣中士，猶夢西暉亭下山。
靜算宦途皆是命，老思身計不如閑。
何時相約同歸隠，水竹蕭蕭並掩關。
寄宁陵陈长官
作者：王禹偁
朝代：宋

吏隠宁陵县，琴堂枕古河。
家山隔江远，风雨过船多。
假日亲寻药，公庭自种莎。
相逢如旧识，执手动劳歌。
寄寧陵陳長官
作者：王禹偁
朝代：宋

吏隠寧陵縣，琴堂枕古河。
家山隔江遠，風雨過船多。
假日親尋藥，公庭自種莎。
相逢如舊識，執手動勞歌。
寄杭州西湖昭庆寺华严社主省常上人
作者：王禹偁
朝代：宋

梦幻吾身是偶然，劳生四十又三年。任夸西掖吟红药，何似东林种白莲。入定雪龛灯焰直，讲经霜殿磬声圆。谪官不得余杭郡，空寄高僧结社篇。
寄杭州西湖昭慶寺華嚴社主省常上人
作者：王禹偁
朝代：宋

夢幻吾身是偶然，勞生四十又三年。
任誇西掖吟紅藥，何似東林種白蓮。
入定雪龕燈焰直，講經霜殿磬聲圓。
謫官不得餘杭郡，空寄高僧結社篇。
寄毗陵劉博士
作者：王禹偁
朝代：宋

毗陵古郡接江堧，赴任琴書共一船。
下岸且尋甘露寺，到城先問惠山泉。
秋蟾吐檻供吟興，野鶴偎床伴醉眠。
官散道孤詩格老，算應雙鬢更皤然。
寄汶阳田告处士
作者：王禹偁
朝代：宋

汶水年来涨绿波，先生居此兴如何。
门连别浦闲垂饵，宅枕平沙好种莎。
治水共谁言鲧禹，着书空自继丘轲。
可怜垂白无人问，却伴渔翁着钓蓑。
寄汶阳田告处士
作者：王禹偁
朝代：宋

汶水年来涨绿波，先生居此兴如何。
门连别浦闲垂饵，宅枕平沙好种莎。
治水共谁言鲧禹，著书空自继丘轲。
可怜垂白无人问，却伴渔翁着钓蓑。
寄汶陽田告處士
作者：王禹偁
朝代：宋

汶水年來漲綠波，先生居此興如何。
門連別浦閑垂餌，宅枕平沙好種莎。
治水共誰言鯀禹，著書空自繼丘軻。
可憐垂白無人問，却伴漁翁著釣蓑。
寄海州副使田舍人
作者：王禹偁
朝代：宋

繫即匏瓜轉即蓬，可憐蹤跡與君同。
眼前有酒長須醉，身外除詩盡是空。
閑採紫芝饑可療，欲浮滄海道應窮。
聲名官職相磨折，休憶西垣藥樹紅。
寄海州副使田舍人
作者：王禹偁
朝代：宋

繫即匏瓜转即蓬，可怜踪迹与君同。
眼前有酒长须醉，身外除诗尽是空。
闲采紫芝饥可疗，欲浮沧海道应穷。
声名官职相磨折，休忆西垣药树红。
寄潘处士
作者：王禹偁
朝代：宋

卖药先生白布衣，书来方信在京师。
减君炉裏烧丹术，助我山中买酒资。
闲似野云终不仕，闭如笼鹤已多时。
飘飘又去黄河北，更负中条几首诗。
寄潘處士
作者：王禹偁
朝代：宋

賣藥先生白布衣，書來方信在京師。
減君爐裏燒丹術，助我山中買酒資。
閑似野雲終不仕，閉如籠鶴已多時。
飄飄又去黄河北，更負中條幾首詩。
寄潘閬處士
作者：王禹偁
朝代：宋

爛醉狂歌出上都，秋風時節憶鱸魚。
江城賣藥長將鶴，古寺看碑不下馿。
一片野心雲出岫，幾莖吟髮雪侵梳。
算應冷笑文場客，歲歲求人薦子虛。
寄潘阆处士
作者：王禹偁
朝代：宋

烂醉狂歌出上都，秋风时节忆鲈鱼。
江城卖药长将鹤，古寺看碑不下馿。
一片野心云出岫，几茎吟髮雪侵梳。
算应冷笑文场客，岁岁求人荐子虚。
寄狀元孫學士
作者：王禹偁
朝代：宋

久居臺閣多憂畏，欲薦賢才涉比周。
灰死寸心甘不動，雪侵雙鬢未能休。
封章事寢空騰謗，制誥詞荒益自羞。
唯愛君家棣華榜，登科記上並龍頭。
寄献仆射相公·其一
作者：王禹偁
朝代：宋

三朝文匠百僚师，再秉洪钧七政齐。
一道白麻来玉署，两条红烛上沙堤。
池波尚浴当时凤，省树犹存旧日鸡。
鑪冶正开无弃物，应怜折剑在尘泥。
寄献润州赵舍人
作者：王禹偁
朝代：宋

南徐城古树苍苍，衙府楼台尽枕江。
甘露钟声清醉榻，海门山色滴吟窗。
直庐久负题红药，出镇何妨拥碧幢。
闻说秋来自高尚，道装筇竹鹤成双。
寄献润州赵舍人
作者：王禹偁
朝代：宋

记言彩笔罢摛华，郡阁高闲似道家。
琴院坐听江寺磬，郡楼吟见海山霞。
春园遗母亲烧笋，夜榻留僧自煮茶。
应夭陶潜未归去，折腰奔走在泥沙。
寄献鄜州行军司马宋侍郎
作者：王禹偁
朝代：宋

鉅贤如木铎，一振声盖代。
丈人文曲星，谴谪落下界。
辞源发昆崙，意尽若到海。
昔在神德朝，少秀负文彩。
擢第应制举，召试拂华盖。
醉挥拔萃判，一字不復改。
传写遍都下，纸贵无可买。
一命佐着作，芸阁垂缨佩。
歌诗数千首，人口炙与鲙。
志大轻俸钱，痛饮负酒债。
庸蜀既即叙，出命玉津宰。
题柱薄长卿，铭阁笑张载。
锦水清见髮，峨嵋绿于黛。
物华曾不负，诗酒聊自待。
旨甘岂择禄，印绶久不解。
陶潜腰任折，莱子衣有彩。
蹉跎历四邑，尘土不可摆。
吾皇在藩邸，闻名四聪骇。
即位未浃旬，独许延英对。
相见恨已晚，欣然契嘉会。
谏官聊假道，紫微遽真拜。
制诰復西汉，碑板揭东岱。
金銮赴夜召，顾问及远大。
白麻几千纸，意出元白外。
荐贤恐不及，诱善曾无怠。
当朝自独步，晚节亦泛爱。
有别乐闻韶，无讥诗自郐。
贱子在广场，知见殊流辈。
进士数且千，驰鹜称俊迈。
人人握灵蛇，许我珠无颣。
超拔冠多士，权贵不得碍。
御前中科第，阁下备寮寀。
讵惟师硕德，常许接佳话。
国朝大手笔，日夕期鼎鼐。
胸中泰山云，舒卷何霮䨴。
言下傅岩雨，蓄缩未霶霈。
吾道遂难行，一旦同得罪。
典午信冗散，贰车更狼狈。
商于甚僻陋，鄜畤近山塞。
共月踰千里，便风无一介。
何当遂乘桴，侍坐浮渤澥。
大笑引淳风，樽前一长噫。
今兹当委顺，自昔无芥虿。
投诗助醉吟，入室生徒在。
寄献鄜州行军司马宋侍郎
作者：王禹偁
朝代：宋

钜贤如木铎，一振声蓋代。丈人文曲星，谴谪落下界。辞源发昆仑，意尽若到海。昔在神德朝，少秀负文彩。擢第应制举，召试拂华蓋。醉挥拔萃判，一字不复改。传写遍都下，纸贵无可买。一命佐著作，芸阁垂缨佩。歌诗数千首，人口炙与鱠。志大轻俸钱，痛饮负酒债。庸蜀既即叙，出命玉津宰。题柱薄长卿，铭阁笑张载。锦水清见发，峨嵋绿于黛。物华曾不负，诗酒聊自待。旨甘岂择禄，印绶久不解。陶潜腰任折，莱子衣有彩。蹉跎历四邑，尘土不可摆。吾皇在藩邸，闻名四聪骇。即位未浃旬，独许延英对。相见恨已晚，欣然契嘉会。谏官聊假道，紫微遽真拜。制诰复西汉，碑板揭东岱。金銮赴夜召，顾问及远大。白麻几千纸，意出元白外。荐贤恐不及，诱善曾无怠。当朝自独步，晚节亦泛爱。有别乐闻韶，无讥诗自郐。贱子在广场，知见殊流辈。进士数且千，驰骛称俊迈。人人握灵蛇，许我珠无纇。超拔冠多士，权贵不得碍。御前中科第，阁下备寮寀。讵惟师硕德，常许接佳话。国朝大手笔，日夕期鼎鼐。胸中泰山云，舒卷何霮𱁒。言下傅岩雨，蓄缩未霶霈。吾道遂难行，一旦同得罪。典午信冗散，贰车更狼狈。商於甚僻陋，鄜畤近山塞。共月踰千里，便风无一介。何当遂乘桴，侍坐浮渤澥。大笑引淳风，樽前一长噫。今兹当委顺，自昔无芥虿。投诗助醉吟，入室生徒在。
寄獻僕射相公·其一
作者：王禹偁
朝代：宋

三朝文匠百僚師，再秉洪鈞七政齊。
一道白麻來玉署，兩條紅燭上沙堤。
池波尚浴當時鳳，省樹猶存舊日雞。
鑪冶正開無棄物，應憐折劍在塵泥。
寄獻僕射相公·其二
作者：王禹偁
朝代：宋

聖君宵旰念生民，重命甘盤秉國鈞。
引馬但傳三刻漏，喘牛休問四時春。
羹和舊鼎黄金鉉，雪壓新堤白玉塵。
應念前年獻詩客，謫官無俸不勝貧。
寄獻潤州趙舍人·其一
作者：王禹偁
朝代：宋

南徐城古樹蒼蒼，衙府樓臺盡枕江。
甘露鐘聲清醉榻，海門山色滴吟窗。
直廬久負題紅葉，出鎮何妨擁碧幢。
聞說秋來自高尚，道裝筇竹鶴成雙。
寄獻潤州趙舍人·其二
作者：王禹偁
朝代：宋

記言彩筆罷摛華，郡閣高閑似道家。
琴院坐聽江寺磬，郡樓吟見海山霞。
春園遺母親燒筍，夜榻留僧自煮茶。
應笑陶潛未歸去，折腰奔走在泥沙。
寄獻翰林宋舍人
作者：王禹偁
朝代：宋

金鼎鹽梅偶未和，位高猶說野情多。
宮牆月上開琴匣，道院風清響藥羅。
留客旋燒含露筍，倩僧教種耐霜莎。
孤寒知有爲霖望，未忍江頭釣淥波。
寄獻鄜州行軍司馬宋侍郎
作者：王禹偁
朝代：宋

鉅賢如木鐸，一振聲蓋代。
丈人文曲星，譴謫落下界。
辭源發崑崙，意盡若到海。
昔在神德朝，少秀負文彩。
擢第應制舉，召試拂華蓋。
醉揮拔萃判，一字不復改。
傳寫遍都下，紙貴無可買。
一命佐著作，蕓閣垂纓珮。
歌詩數千首，人口炙與鱠。
志大輕俸錢，痛飲負酒債。
庸蜀既即敘，出命玉津宰。
題柱薄長卿，銘閣笑張載。
錦水清見髮，峨嵋綠于黛。
物華曾不負，詩酒聊自待。
旨甘豈擇祿，印綬久不解。
陶潜腰任折，萊子衣有彩。
蹉跎歷四邑，塵土不可擺。
吾皇在藩邸，聞名四聰駭。
即位未浹旬，獨許延英對。
相見恨已晚，欣然契嘉會。
諫官聊假道，紫微遽真拜。
制誥復西漢，碑板揭東岱。
金鑾赴夜召，顧問及遠大。
白麻幾千紙，意出元白外。
薦賢恐不及，誘善曾無怠。
當朝自獨步，晚節亦泛愛。
有別樂聞韶，無譏詩自鄶。
賤子在廣場，知見殊流輩。
進士數且千，馳鶩稱俊邁。
人人握靈蛇，許我珠無纇。
超拔冠多士，權貴不得礙。
御前中科第，閣下備寮寀。
詎惟師碩德，常許接佳話。
國朝大手筆，日夕期鼎鼐。
胸中泰山雲，舒卷何霮䨴。
言下傅巖雨，蓄縮未霶霈。
吾道遂難行，一旦同得罪。
典午信冗散，貳車更狼狽。
商於甚僻陋，鄜畤近山塞。
共月踰千里，便風無一介。
何當遂乘桴，侍坐浮渤澥。
大笑引淳風，樽前一長噫。
今茲當委順，自昔無芥蠆。
投詩助醉吟，入室生徒在。
寄田舍人
作者：王禹偁
朝代：宋

出处昇沉不足悲，羡君操履是男儿。
左迁郡印辞纶阁，直谏书囊在殿帷。
未有佥谐征贾谊，可无章疏雪微之。
朝行孤立知音少，闲步苍苔一泪垂。
寄田舍人
作者：王禹偁
朝代：宋

出處昇沉不足悲，羨君操履是男兒。
左遷郡印辭綸閣，直諫書囊在殿帷。
未有僉諧徵賈誼，可無章疏雪微之。
朝行孤立知音少，閑步蒼苔一淚垂。
寄田舍人
作者：王禹偁
朝代：宋

山处升沉不足悲，羡君操履是男儿。
左迁郡印辞纶阁，直谏书囊在殿帷。
未有佥谐徵贾谊，可无章疏雪微之。
朝行孤立知音少，闲步苍苔一泪垂。
寄砀山主簿朱九龄
作者：王禹偁
朝代：宋

闲思蓬岛会羣仙，二百同年最少年。
利市襕衫抛白纻，风流名纸写红笺。
歌楼夜宴停银烛，柳巷春泥污锦鞯。
今日折腰尘土裏，共君追想好凄然。
寄砀山主簿朱九龄
作者：王禹偁
朝代：宋

闲思蓬岛会群仙，二百同年最少年。利市襴衫抛白紵，风流名纸写红牋。歌楼夜宴停银烛，柳巷春泥污锦鞯。今日折腰尘土里，共君追想好凄然。
寄碭山主簿朱九齡
作者：王禹偁
朝代：宋

閑思蓬島會羣仙，二百同年最少年。
利市襴衫拋白紵，風流名紙寫紅牋。
歌樓夜宴停銀燭，柳巷春泥污錦韉。
今日折腰塵土裏，共君追想好淒然。
寄秀州冯十八礼丞同年
作者：王禹偁
朝代：宋

君从婺女典嘉兴，我自滁阳到广陵。
同被雪霜侵两鬓，独嗟官职是三丞。
郡斋新养华亭鹤，乡信时逢建业僧。
愿作入朝西道主，只看黄霸诏书征。
寄秀州馮十八禮丞同年
作者：王禹偁
朝代：宋

君從婺女典嘉興，我自滁陽到廣陵。
同被雪霜侵兩鬢，獨嗟官職是三丞。
郡齋新養華亭鶴，鄉信時逢建業僧。
願作入朝西道主，只看黄霸詔書徵。
寄豐陽喻長官
作者：王禹偁
朝代：宋

七十年華鬢未霜，道情偏稱宰豐陽。
早衙請印無仇覽，夜榻圍棋祇孟光。
庭戶萬重嵐氣潤，盤餐數飣藥苗香。
猶言彭澤終歸去，門柳青青檻菊黄。
寄贊寧上人
作者：王禹偁
朝代：宋

支公兼有董狐才，史傳修成乙夜開。
天子遠酬丹詔去，高僧不出白雲來。
眉毫久別應垂雪，心印休傳本似灰。
若念重瞳欲相見，未妨西上一浮杯。
寄郓城萧处士
作者：王禹偁
朝代：宋

收藏家谱恐人寻，雨笠烟蓑自称心。
夜踏月华三径小，晓耕秋色一犂深。
庭园纵窄犹栽药，活计虽贫不卖琴。
应笑区区未名客，九衢尘土满衣襟。
寄郓城萧处士
作者：王禹偁
朝代：宋

收藏家谱恐人寻，雨笠烟蓑自称心。
夜踏月华三迳小，晓耕秋色一犂深。
庭园纵窄犹栽药，活计虽贫不卖琴。
应笑区区未名客，九衢尘土满衣襟。
寄鄆城蕭處士
作者：王禹偁
朝代：宋

收藏家譜恐人尋，雨笠煙蓑自稱心。
夜踏月華三逕小，曉耕秋色一犂深。
庭園縱窄猶栽藥，活計雖貧不賣琴。
應笑區區未名客，九衢塵土滿衣襟。
寄金乡张赞善
作者：王禹偁
朝代：宋

年少辞荣自古稀，朝衣不着着斑衣。
北堂侍膳侵星起，南亩催耕冒雨归。
种竹野塘春昏脆，采兰幽涧露牙肥。
伊予自是徒劳者，未得同寻旧钓矶。
寄金乡张赞善
作者：王禹偁
朝代：宋

年少辞荣自古稀，朝衣不着着斑衣。
北堂侍膳侵星起，南亩催耕冒雨归。
种竹野塘春笋脆，采兰幽涧露牙肥。
伊予自是徒劳者，未得同寻旧钓矶。
寄金鄉張贊善
作者：王禹偁
朝代：宋

年少辭榮自古稀，朝衣不著著斑衣。
北堂侍膳侵星起，南畝催耕冒雨歸。
種竹野塘春筍脆，採蘭幽澗露牙肥。
伊予自是徒勞者，未得同尋舊釣磯。
寄陕府通判孙状元兼简令弟秀才
作者：王禹偁
朝代：宋

商山留滞再经年，咫尺无由见状元。
会赦未教归北阙，高歌应合遇东园。
寸心谩道如弦直，两鬓难禁似雪繁。
兄弟相知情未改，着书呼取屈原魂。
寄陝府通判孫狀元兼簡令弟秀才
作者：王禹偁
朝代：宋

商山留滯再經年，咫尺無由見狀元。
會赦未教歸北闕，高歌應合遇東園。
寸心謾道如弦直，兩鬢難禁似雪繁。
兄弟相知情未改，著書呼取屈原魂。
寄題洛南秦供奉新樓
作者：王禹偁
朝代：宋

多羨新樓上，公餘寫望閑。
數峰迷華岳，一面是商山。
棋暗幽雲過，簷喧宿鳥還。
萬重蒼翠裏，百尺泬寥間。
嵐破分樵逕，沙明認釣灣。
望秦晴矗矗，清洛夜潺潺。
平遠長安道，微茫函谷關。
吟哦生古意，圖畫寄朝班。
何日隨高步，乘秋豁病顔。
銷憂吾祖事，會待共躋攀。
寄題義門胡氏華林書院
作者：王禹偁
朝代：宋

水閣山齋架碧虛，亭亭華表映門閭。
力田歲取千箱稻，好事家藏萬卷書。
旋對杯盤燒野筍，別開池沼養溪魚。
吾生未有林泉計，空愧妨賢卧直廬。
寄題陝府南溪兼簡孫何兄弟
作者：王禹偁
朝代：宋

申湖在陝服，自昔名所重。
許昌遺唐律，人口尚傳誦。
舊迹固蓁莽，勝概猶出衆。
前年謫商於，過此方憂恐。
無暇濯溪泉，惻惻心甚痛。
量移遇恩宥，方寸稍放縱。
故人孫漢公，勤懇事迎送。
柅車得三宿，延我入溪洞。
春殘尚有蝶，夏首始見蝀。
朱櫻實頗繁，黄鳥聲亦哢。
地幽接府署，亭高瞰村壟。
縈砌水逶迤，入簷山巃嵷。
鯉翻自躍金，蝸曳燒餘汞。
石危君子介，筍亂小人勇。
虛凉集鷗鷺，爽塏無蚊蠓。
芰葉巧如剪，萍根密非種。
逕苔自斑駁，岸草互蓊菶。
官醖綠開瓶，時果青出籠。
醉中猛別後，依約似一夢。
唯愁當要路，時復棲闒茸。
解梁雖近山，墝埆費耕墥。
常風有盬南，日夕塵塕埲。
雲泉既遼遠，草樹非秀聳。
况茲炎蒸月，縶縛何所動。
緬懷八龍會，南溪與誰共。
棣萼本多才，甘棠應少訟。
枕簟與琴書，鴒原聊自奉。
篇章取李杜，講貫本姬孔。
古文閱韓柳，特策開晁董。
清吹席上來，當暑閉冰凍。
菱脆擘瓊枝，瓜甘浮蜜筩。
氣秋綠篠戰，露曉圓荷捧。
照湖小賀監，溪堂輕馬總。
此景且不同，此懷可長慟。
平生好泉石，况復官散冗。
近聞田紫微，漣水許就俸。
援例苟得請，申湖當入用。
終老占溪居，卧看秋泉湧。
寄题义门胡氏华林书院
作者：王禹偁
朝代：宋

水阁三斋架碧虚，亭亭华表映门闾。力田岁取千箱稻，好事家藏万卷书。旋对杯盘烧野笋，别开池沼养溪鱼。吾生未有林泉计，空愧妨贤卧直庐。
寄题洛南秦供奉新楼
作者：王禹偁
朝代：宋

多羡新楼上，公余写望闲。
数峰迷华岳，一面是商山。
棋暗幽云过，檐喧宿鸟还。
万重苍翠裏，百尺泬寥间。
岚破分樵径，沙明认钓湾。
望秦晴矗矗，清洛夜潺潺。
平远长安道，微茫函谷关。
吟哦生古意，图画寄朝班。
何日随高步，乘秋豁病颜。
销忧吾祖事，会待共跻攀。
寄题洛南秦供奉新楼
作者：王禹偁
朝代：宋

多羡新楼上，公余写望闲。数峰迷华岳，一面是商山。棋暗幽云过，檐喧宿鸟还。万重苍翠里，百尺泬寥间。岚破分樵迳，沙明认钓湾。望秦晴矗矗，清洛夜潺潺。平远长安道，微茫函谷关。吟哦生古意，图画寄朝班。何日随高步，乘秋豁病颜。销忧吾祖事，会待共跻攀。
寄题陕府南溪兼简孙何兄弟
作者：王禹偁
朝代：宋

申湖在陕服，自昔名所重。
许昌遗唐律，人口尚传诵。
旧迹固蓁莽，胜概犹出众。
前年谪商于，过此方忧恐。
无暇濯溪泉，恻恻心甚痛。
量移遇恩宥，方寸稍放纵。
故人孙汉公，勤恳事迎送。
柅车得三宿，延我入溪洞。
春残尚有蝶，夏首始见蝀。
朱樱实颇繁，黄鸟声亦咔。
地幽接府署，亭高瞰村垄。
萦砌水逶迤，入檐山巃嵷。
鲤翻自跃金，蜗曳烧余汞。
石危君子介，笋乱小人勇。
虚凉集鸥鹭，爽垲无蚊蠓。
芰叶巧如剪，萍根密非种。
径苔自斑驳，岸草互蓊菶。
官醖绿开瓶，时果青出笼。
醉中猛别后，依约似一梦。
唯愁当要路，时復栖阘茸。
解梁虽近山，硗埆费耕墥。
常风有盬南，日夕尘塕埲。
云泉既辽远，草树非秀耸。
况兹炎蒸月，絷缚何所动。
缅怀八龙会，南溪与谁共。
棣萼本多才，甘棠应少讼。
枕簟与琴书，鸰原聊自奉。
篇章取李杜，讲贯本姬孔。
古文阅韩柳，特策开晁董。
清吹席上来，当暑闭冰冻。
菱脆擘琼枝，瓜甘浮蜜筩。
气秋绿篠战，露晓圆荷捧。
照湖小贺监，溪堂轻马总。
此景且不同，此怀可长恸。
平生好泉石，况復官散冗。
近闻田紫微，涟水许就俸。
援例苟得请，申湖当入用。
终老占溪居，卧看秋泉涌。
寄馮舍人
作者：王禹偁
朝代：宋

轉輪爭合滯才華，急詔重乘上漢查。
繼我已吟紅藥樹，勸君曾賦海棠花。
詞隨健筆光綸誥，詩落成都燦綺霞。
應笑同時東觀客，商於憔悴似長沙。
寄魚臺主簿傅翶
作者：王禹偁
朝代：宋

健羨魚臺景最奇，鮑參軍到語多時。
波平綠野懸魚網，木脫空城露酒旗。
錦擲鮮鱗紅撥剌，雪翹寒鷺白䙰褷。
仍誇縣尹風騷客，應有秋來唱和詩。
寄鱼台主簿傅翶
作者：王禹偁
朝代：宋

健羡鱼台景最奇，鲍参军到语多时。
波平绿野悬鱼网，木脱空城露酒旗。
锦掷鲜鳞红拨剌，雪翘寒鹭白䙰褷。
仍夸县尹风骚客，应有秋来唱和诗。
寒食
作者：王禹偁
朝代：宋

今年寒食在商山，山裏風光亦可憐。
稚子就花拈蛺蝶，人家依樹繫鞦韆。
郊原曉綠初經雨，巷陌春陰乍禁烟。
副使官閑莫惆悵，酒錢猶有撰碑錢。
寒食
作者：王禹偁
朝代：宋

今年寒食在商山，山裏风光亦可怜。
稚子就花拈蛱蝶，人家依树繫秋韆。
郊原晓绿初经雨，巷陌春阴乍禁烟。
副使官闲莫惆怅，酒钱犹有撰碑钱。
寒食
作者：王禹偁
朝代：宋

寒食江都郡，青旗賣楚醪。
樓臺藏綠柳，籬落露紅桃。
妓女穿輕屐，笙歌泛小舠。
史君慵不出，愁坐讀離騷。
寒食·今年寒食在
作者：王禹偁
朝代：宋

今年寒食在商山，山里风光亦可怜。稚子就花拈蛱蝶，人家依树系秋千。郊原晓绿初经雨，巷陌春阴乍禁烟。副使官闲莫惆怅，酒钱犹有撰碑钱。
寒食出城馬上偶作
作者：王禹偁
朝代：宋

欲報君親與願違，今年寒食任芳菲。
八音遏密因山後，雙淚滂沱拜墓歸。
艷冶桃花迎馬笑，輕狂榆莢撲人飛。
宦途時態更諳盡，猶媿妨賢直紫微。
寒食出城马上偶作
作者：王禹偁
朝代：宋

欲报君亲与愿违，今年寒食任芳菲。
八音遏密因山后，双泪滂沱拜墓归。
艷冶桃花迎马笑，轻狂榆荚扑人飞。
宦途时态更谙尽，犹媿妨贤直紫微。
寒食出城马上偶作
作者：王禹偁
朝代：宋

欲报君亲与愿违，今年寒食任芳菲。八音遏密因山後，双泪滂沱拜墓归。艳治桃花迎马笑，轻狂榆荚扑人飞。宦途时态更谙尽，犹媿妨贤直紫微。
寓直偶題
作者：王禹偁
朝代：宋

兩朝書命媿無才，謾逐詞臣侍玉階。
病似相如多避事，拙于方朔少詼諧。
命奇只合先休退，道在何妨更卷懷。
白首猶期議封禪，一隨鑾輅見燔柴。
寓直偶题
作者：王禹偁
朝代：宋

两朝书命媿无才，谩逐词臣侍玉阶。
病似相如多避事，拙于方朔少诙谐。
命奇只合先休退，道在何妨更卷怀。
白首犹期议封禅，一随銮辂见燔柴。
寧公新拜首座因贈
作者：王禹偁
朝代：宋

著書新奏御，優詔及禪扉。
首座名雖貴，家山老未歸。
磬聲寒繞枕，塔影靜侵衣。
終憶西湖上，秋風白鳥飛。
对酒吟
作者：王禹偁
朝代：宋

劝君莫把青铜照，一瞬浮生何足道。
麻姑又采东海桑，阆苑宫中养蚕老。
任是唐虞与姬孔，萧萧寒草埋孤冢。
我恐自古贤愚骨，迭过北邙高突兀。
少年对酒且为娱，几日樽前垂白髮。
安得沧溟尽为酒，滔滔倾入愁人口。
从他一醉千百年，六辔苍龙任奔走。
男儿得志升青云，须教利泽施于民。
穷来高枕卧白屋，蕙带藜羹还自足。
功名富贵不由人，休学唐衢放声哭。
对雪
作者：王禹偁
朝代：宋

帝乡岁云暮，衡门昼长闭。
五日免常参，三馆无公事。
读书夜卧迟，多成日高睡。
睡起毛骨寒，窗牖琼花坠。
披衣出户看，飘飘满天地。
岂敢患贫居，聊将贺丰岁。
月俸虽无余，晨炊且相继。
薪刍未阙供，酒肴亦能备。
数杯奉亲老，一酌均兄弟。
妻子不饥寒，相聚歌时瑞。
因思河朔民，输税供边鄙。
车重数十斛，路遥几百里。
羸蹄冻不行，死辙冰难曳。
夜来何处宿，阒寂荒陂裏。
又思边塞兵，荷戈御胡骑。
城上卓旌旗，楼中望烽燧。
弓劲添气力，甲寒侵骨髓。
今日何处行，牢落穷沙际。
自念亦何人，偷安得如是。
深为苍生蠹，仍尸谏官位。
謇谔无一言，岂得为直士。
褒贬无一词，岂得为良史。
不耕一亩田，不持一隻矢。
多惭富人术，且乏安边议。
空作对雪吟，勤勤谢知己。
对雪
作者：王禹偁
朝代：宋
体裁：诗

帝乡岁云暮，衡门昼长闭。
五日免常参，三馆无公事。
读书夜卧迟，多成日高睡。
睡起毛骨寒，窗牖琼花坠。
披衣出户看，飘飘满天地。
岂敢患贫居，聊将贺丰岁。
月俸虽无馀，晨炊且相继。
薪刍未阙供，酒肴亦能备。
数杯奉亲老，一酌均兄弟。
妻子不饥寒，相聚歌时瑞。
因思河朔民，输税供边鄙。
车重数十斛，路遥几百里。
羸蹄冻不行，死辙冰难曳。
夜来何处宿，阒寂荒陂里。
又思边塞兵，荷戈御胡骑。
城上卓旌旗，楼中望烽燧。
弓劲添气力，甲寒侵骨髓。
今日何处行，牢落穷沙际。
自念亦何人，偷安得如是。
深为苍生蠹，仍尸谏官位。
謇谔无一言，岂得为直士。
褒贬无一词，岂得为良史。
不耕一亩田，不持一只矢。
多惭富人术，且乏安边议。
空作对雪吟，勤勤谢知己。
对雪感怀呈翟使君冯中允同年
作者：王禹偁
朝代：宋

岁暮山城雪，民和岁有秋。
深闻五袴咏，聊减贰车愁。
凌乱藏溪寺，霏微洒郡楼。
冻宜粘酒旆，香好试茶瓯。
逐吹殊无定，连宵势未休。
仙娥低粉面，熊耳压峰头。
树老花重发，川长缟不收。
平沉采芝洞，深锁避贤邮。
麋鹿全迷径，鹰鹯不下鞲。
夜村埋古屋，丹水咽寒流。
上洛城中客，梁园日下州。
前年直纶阁，腊月奉宸游。
六出寒光乱，重瞳喜气浮。
催班临秘殿，称贺拱凝旒。
漠漠笼天仗，轻轻落御沟。
瑶池同皎洁，珠箔助飕飗。
民有丰年望，君无旰食忧。
佩垂延喜玉，服曜吉光裘。
鸡树令开宴，鸳行许命俦。
千钟方滟滟，三爵未油油。
举白朱颜凝，飞文彩笔抽。
传宣须尽醉，御札遣冥搜。
晚出苍龙阙，骄驰紫燕骝。
自惭生草泽，人指在蓬丘。
薄命诚非据，清途不久留。
左迁来僻郡，对景忆瀛洲。
谪宦谁还往，贫家自献酬。
敢言无俸禄，且喜润田畴。
凤阁名虽黜，貂冠命亦优。
山中甘散秩，膝下奉晨羞。
默默惟思过，陶陶亦自由。
摇头咏诗什，合眼入衾裯。
祇恨方于枘，何尝曲似鈎。
讵能悲鵩鸟，早合畏牺牛。
玉冷期三爇，兰香任一莸。
梦中非蛱蝶，世上本蜉蝣。
祸福如亡马，机关喻狎鸥。
甘贫慕原宪，齐物学庄周。
尚頼迁鶑侣，旁依建隼侯。
愿随商洛叟，击壤颂皇猷。
对雪感怀呈翟使君冯中允同年
作者：王禹偁
朝代：宋

岁暮山城雪，民和岁有秋。深闻五袴咏，聊减贰车愁。凌乱藏溪寺，霏微酒郡楼。冻宜粘酒旆，香好试茶瓯。逐吹殊无定，连宵势未休。仙娥低粉面，熊耳压峰头。树老花重发，川长缟不收。平沉采芝洞，深锁避贤邮。麋鹿全迷迳，鹰鸇不下鞲。夜村埋古屋，丹水咽寒流。上洛城中客，梁园日下州。前年直纶阁，腊月奉宸游。六出寒光乱，重瞳喜气浮。催班临秘殿，称贺拱凝旒。漠漠笼天仗，轻轻落御沟。瑶池同皎洁，珠箔助飕飀。民有丰年望，君无旱食忧。佩垂延喜玉，服曜吉光裘。鸡树令开宴，鸳行许命俦。千锺方艳艳，三爵未油油。举白朱颜凝，飞文彩笔抽。传宣须尽醉，御札遣冥搜。晚出苍龙阙，骄驰紫燕骝。自惭生草泽，人指在蓬丘。薄命诚非据，清途不久留。左迁来僻郡，对景忆瀛洲。谪宦谁还往，贫家自献酬。敢言无俸禄，且喜润田畴。凤阁名虽黜，貂冠命亦优。山中甘散秩，膝下奉晨羞。默默惟思过，陶陶亦自由。摇头咏诗什，合眼入衾裯。只恨方于枘，何尝曲似钩。讵能悲鹏鸟，早合畏牺牛。玉冷期三爇，兰香任一莸。梦中非蛱蝶，世上本蜉蝣。祸福如亡马，机关喻狎鸥。甘贫慕原宪，齐物学庄周。尚赖迁莺侣，旁依建隼侯。愿随商洛叟，击壤金皇猷。
对雪示嘉佑
作者：王禹偁
朝代：宋

去年看雪在商州，使君命我山寺头。峰峦草树六百里，饥鼯冻鸟声啾啾。山城穷陋无妓乐，何以销得骚人愁。抱瓶自泻不待劝，乘兴一引连十瓯。晚归上马颇自适，狂吟醉舞夜不休。今年看雪在帝里，瑶台琼树佳气浮。朝回揽辔聊四望，移下五城十二楼。樽中有酒翻不饮，郁郁不快非怨尤。吾儿娇騃未晓事，问我胡不私献酬。困令把笔写我意，为渠吟作雪中讴。昔为副使不理事，待罪且免忧人忧。今为谏官非冗长，拾遗三馆俸入优。秋来连澍百日雨，禾黍漂溺多不收。如含行潦占南亩，农夫失望无来麰。尔看门外饥饿者，往往殭殕填渠沟。峨冠旅进又旅退，曾无一事裨皇猷。俸钱一月数家赋，朝衣一袭几人裘。安边不学赵充国，富民不作田千秋。胡为碌碌事文笔，歌时颂圣如俳优。一家衣食仰在我，纵得饱暖如狗偷。况我眼昏头渐白，安能隐几勤校雠。何时提汝归田去，卖马可易数只牛。深耕浅种苟自给，藜羹豆粥充饥喉。黍畦锄理学元亮，瓜田浇灌师秦侯。素餐免作疲人蠹，开卷免对古人羞。未行此志吾戚戚，对酒不饮抑有由。斯言不敢向人道，语尔小子为贻谋。
对雪示嘉佑
作者：王禹偁
朝代：宋

去年看雪在商州，使君命我山寺头。
峰峦草树六百里，饥鼯冻鸟声啾啾。
山城穷陋无妓乐，何以销得骚人愁。
抱瓶自泻不待劝，乘兴一引连十瓯。
晚归上马颇自适，狂吟醉舞夜不休。
今年看雪在帝里，瑶台琼树佳气浮。
朝迴揽辔聊四望，移下五城十二楼。
樽中有酒翻不饮，鬰鬰不快非怨尤。
吾儿娇騃未晓事，问我胡不私献酬。
因令把笔写我意，为渠吟作雪中讴。
昔为副使不理事，待罪且免忧人忧。
今为谏官非冗长，拾遗三馆俸入优。
秋来连澍百日雨，禾黍漂溺多不收。
如今行潦占南亩，农夫失望无来麰。
尔看门外饥饿者，往往殭殕填渠沟。
峨冠旅进又旅退，曾无一事裨皇猷。
俸钱一月数家赋，朝衣一袭几人裘。
安边不学赵充国，富民不作田千秋。
胡为碌碌事文笔，歌时颂圣如俳优。
一家衣食仰在我，纵得饱暖如狗偷。
况我眼昏头渐白，安能隠几勤校雠。
何时提汝归田去，卖马可易数隻牛。
深耕浅种苟自给，藜羹豆粥充饥喉。
黍畦锄理学元亮，瓜田浇灌师秦侯。
素餐免作疲人蠹，开卷免对古人羞。
未行此志吾戚戚，对酒不饮抑有由。
斯言不敢向人道，语尔小子为贻谋。
寿孙三日
作者：王禹偁
朝代：宋

经年病不饮，此日一开樽。监里休嫌老，怀中已抱孙。红嫦裁锦段，香水浴银盆。他日归田去，相扶入荜门。
寿孙三日
作者：王禹偁
朝代：宋

经年病不饮，此日一开樽。
鑑裏休嫌老，怀中已抱孙。
红綳裁锦段，香水浴银盆。
他日归田去，相扶入荜门。
寿宁节祝圣寿
作者：王禹偁
朝代：宋

待漏齐趋圣节筵，云开金阙上青天。
天明引入长生殿，共祝尧云百万年。
寿宁节祝圣寿
作者：王禹偁
朝代：宋

祗为忧民感上玄，玉京今日集群仙。
更教添注吾君寿，直过人皇万八千。
寿宁节祝圣寿·其八
作者：王禹偁
朝代：宋

祇为忧民感上玄，玉京今日集羣仙。
更教添注吾君寿，直过人皇万八千。
射弩
作者：王禹偁
朝代：宋

蹷张见旧史，强弩亦古官。如何壮夫事，今作儒者欢。罚郡在僻左，时清政多闲。戎装命宾侣，作此开愁颜。吴弩号健捷，仆夫为吾弯。正侯废已久，画纸为雕盘。日晕生几重，挂壁何团团。记筹鼓声急，中的酒量宽。诚非军旅事，亦有堵墙观。安得十万枝，长驱过桑乾。射彼老上庭，夺取燕脂山。不见一匈奴，直抵瀚海还。北方尽纳款，献寿天可汗。吾徒久不武，干禄为饥寒。所得才升㪷，龌龊在朝班。不如执戈士，意气登韩坛。笑拥白玉妓，醉驰黄金鞍。郎官一生俸，供尔数月间。儒将古所重，料兵如转丸。谁知戴章甫，终老弄辛酸。偶因儿戏为，痛念边事艰。临风自慷慨，素发冲儒冠。
射弩
作者：王禹偁
朝代：宋

蹷张见旧史，强弩亦古官。
如何壮夫事，今作儒者欢。
罚郡在僻左，时清政多闲。
戎装命宾侣，作此开愁颜。
吴弩号健捷，仆夫为吾弯。
正侯废已久，画纸为雕盘。
日晕生几重，挂壁何团团。
记筹鼓声急，中的酒量宽。
诚非军旅事，亦有堵墙观。
安得十万枝，长驱过桑干。
射彼老上庭，夺取燕脂山。
不见一匈奴，直抵瀚海还。
北方尽纳款，献寿天可汗。
吾徒久不武，干禄为饥寒。
所得纔升斗，龌龊在朝班。
不如执戈士，意气登韩坛。
笑拥白玉妓，醉驰黄金鞍。
郎官一生俸，供尔数月间。
儒将古所重，料兵如转丸。
谁知戴章甫，终老弄辛酸。
偶因儿戏为，痛念边事艰。
临风自慷慨，素髮衝儒冠。
射弩
作者：王禹偁
朝代：宋

蹷張見舊史，强弩亦古官。
如何壯夫事，今作儒者歡。
罰郡在僻左，時清政多閑。
戎裝命賓侶，作此開愁顔。
吳弩號健捷，僕夫爲吾彎。
正侯廢已久，畫紙爲雕盤。
日暈生幾重，挂壁何團團。
記籌鼓聲急，中的酒量寬。
誠非軍旅事，亦有堵牆觀。
安得十萬枝，長驅過桑乾。
射彼老上庭，奪取燕脂山。
不見一匈奴，直抵瀚海還。
北方盡納款，獻壽天可汗。
吾徒久不武，干祿爲饑寒。
所得纔升斗，齷齪在朝班。
不如執戈士，意氣登韓壇。
笑擁白玉妓，醉馳黄金鞍。
郎官一生俸，供爾數月間。
儒將古所重，料兵如轉丸。
誰知戴章甫，終老弄辛酸。
偶因兒戲爲，痛念邊事艱。
臨風自慷慨，素髮衝儒冠。
将及陕郊先寄孙状元
作者：王禹偁
朝代：宋

宦途漂荡似浮萍，又到棠阴邵伯城。
亲老转添衰鬓白，妻儿犹免智囊生。
状元馆谷如无倦，副使量移岂繫程。
吾道不拘官冷暖，唯君应合出郊迎。
将赴单州和韦度支相送之什次韵
作者：王禹偁
朝代：宋

就养求官动圣知，专城犹得近王畿。乡人竟指曾题柱，丘嫂应惭不下机。西掖罢批天子诏，北堂荣着老莱衣。邻封唱和如多暇，三载须成一集归。
將及陝郊先寄孫狀元
作者：王禹偁
朝代：宋

宦途漂蕩似浮萍，又到棠陰邵伯城。
親老轉添衰鬢白，妻兒猶免智囊生。
狀元館穀如無倦，副使量移豈繫程。
吾道不拘官冷暖，唯君應合出郊迎。
將巡堤堰先寄高郵蔣知軍
作者：王禹偁
朝代：宋

二十年前在濮陽，賓筵留我共飛觴。
當時進士衣如雪，今日郎官鬢有霜。
吏役可堪巡堰埭，軍城猶喜接封疆。
能來界首相期否，堤上依依柳漸黄。
將赴單州和韋度支相送之什次韵
作者：王禹偁
朝代：宋

就養求官動聖知，專城猶得近王畿。
鄉人竟指曾題柱，丘嫂應慚不下機。
西掖罷批天子詔，北堂榮著老萊衣。
鄰封唱和如多暇，三載須成一集歸。
對酒吟
作者：王禹偁
朝代：宋

勸君莫把青銅照，一瞬浮生何足道。
麻姑又採東海桑，閬苑宮中養蠶老。
任是唐虞與姬孔，蕭蕭寒草埋孤冢。
我恐自古賢愚骨，疊過北邙高突兀。
少年對酒且爲娛，幾日樽前垂白髮。
安得滄溟盡爲酒，滔滔傾入愁人口。
從他一醉千百年，六轡蒼龍任奔走。
男兒得志升青雲，須教利澤施于民。
窮來高枕卧白屋，蕙带藜羹還自足。
功名富貴不由人，休學唐衢放聲哭。
對雪
作者：王禹偁
朝代：宋

帝鄉歲云暮，衡門晝長閉。
五日免常參，三館無公事。
讀書夜卧遲，多成日高睡。
睡起毛骨寒，窗牖瓊花墜。
披衣出戶看，飄飄滿天地。
豈敢患貧居，聊將賀豐歲。
月俸雖無餘，晨炊且相繼。
薪芻未闕供，酒肴亦能備。
數杯奉親老，一酌均兄弟。
妻子不饑寒，相聚歌時瑞。
因思河朔民，輸稅供邊鄙。
車重數十斛，路遥幾百里。
羸蹄凍不行，死轍冰難曳。
夜來何處宿，闃寂荒陂裏。
又思邊塞兵，荷戈禦胡騎。
城上卓旌旗，樓中望烽燧。
弓勁添氣力，甲寒侵骨髓。
今日何處行，牢落窮沙際。
自念亦何人，偷安得如是。
深爲蒼生蠹，仍尸諫官位。
謇諤無一言，豈得爲直士。
褒貶無一詞，豈得爲良史。
不耕一畝田，不持一隻矢。
多慚富人術，且乏安邊議。
空作對雪吟，勤勤謝知己。
對雪感懷呈翟使君馮中允同年
作者：王禹偁
朝代：宋

歲暮山城雪，民和歲有秋。
深聞五袴詠，聊減貳車愁。
凌亂藏溪寺，霏微洒郡樓。
凍宜粘酒旆，香好試茶甌。
逐吹殊無定，連宵勢未休。
仙娥低粉面，熊耳壓峰頭。
樹老花重發，川長縞不收。
平沉採芝洞，深鎖避賢郵。
麋鹿全迷逕，鷹鸇不下鞲。
夜村埋古屋，丹水咽寒流。
上洛城中客，梁園日下州。
前年直綸閣，臘月奉宸遊。
六出寒光亂，重瞳喜氣浮。
催班臨秘殿，稱賀拱凝旒。
漠漠籠天仗，輕輕落御溝。
瑶池同皎潔，珠箔助颼飀。
民有豐年望，君無旰食憂。
佩垂延喜玉，服曜吉光裘。
雞樹令開宴，鴛行許命儔。
千鍾方灧灧，三爵未油油。
舉白朱顔凝，飛文彩筆抽。
傳宣須盡醉，御札遣冥搜。
晚出蒼龍闕，驕馳紫燕騮。
自慚生草澤，人指在蓬丘。
薄命誠非據，清途不久留。
左遷來僻郡，對景憶瀛洲。
謫宦誰還往，貧家自獻酬。
敢言無俸祿，且喜潤田疇。
鳳閣名雖黜，貂冠命亦優。
山中甘散秩，膝下奉晨羞。
默默惟思過，陶陶亦自由。
摇頭詠詩什，合眼入衾裯。
祇恨方于枘，何嘗曲似鈎。
詎能悲鵩鳥，早合畏犧牛。
玉冷期三爇，蘭香任一蕕。
夢中非蛺蝶，世上本蜉蝣。
禍福如亡馬，机關喻狎鷗。
甘貧慕原憲，齊物學莊周。
尚頼遷鶑侶，旁依建隼侯。
願隨商洛叟，擊壤頌皇猷。
對雪示嘉祐
作者：王禹偁
朝代：宋

去年看雪在商州，使君命我山寺頭。
峰巒草樹六百里，饑鼯凍鳥聲啾啾。
山城窮陋無妓樂，何以銷得騷人愁。
抱瓶自瀉不待勸，乘興一引連十甌。
晚歸上馬頗自適，狂吟醉舞夜不休。
今年看雪在帝里，瑶臺瓊樹佳氣浮。
朝迴攬轡聊四望，移下五城十二樓。
樽中有酒翻不飲，鬰鬰不快非怨尤。
吾兒嬌騃未曉事，問我胡不私獻酬。
因令把筆寫我意，爲渠吟作雪中謳。
昔爲副使不理事，待罪且免憂人憂。
今爲諫官非冗長，拾遺三館俸入優。
秋來連澍百日雨，禾黍漂溺多不收。
如今行潦占南畝，農夫失望無來麰。
爾看門外饑餓者，往往殭殕填渠溝。
峨冠旅進又旅退，曾無一事裨皇猷。
俸錢一月數家賦，朝衣一襲幾人裘。
安邊不學趙充國，富民不作田千秋。
胡爲碌碌事文筆，歌時頌聖如俳優。
一家衣食仰在我，縱得飽暖如狗偷。
况我眼昏頭漸白，安能隠几勤校讎。
何時提汝歸田去，賣馬可易數隻牛。
深耕淺種苟自給，藜羹豆粥充饑喉。
黍畦鋤理學元亮，瓜田澆灌師秦侯。
素餐免作疲人蠹，開卷免對古人羞。
未行此志吾戚戚，對酒不飲抑有由。
斯言不敢向人道，語爾小子爲貽謀。
山僧雨中送牡丹
作者：王禹偁
朝代：宋

数枝香带雨霏霏，雨裏携来叩竹扉。
拟戴却休成怅望，御园曾插满头归。
山僧雨中送牡丹
作者：王禹偁
朝代：宋

數枝香带雨霏霏，雨裏携來叩竹扉。
擬戴却休成悵望，御園曾插滿頭歸。
岁暮偶书寄苏台旧僚友
作者：王禹偁
朝代：宋

吴门吏隠过三年，何事陶潜捧诏还。
步武已趋龙尾道，梦魂犹忆虎丘山。
花开茂苑谁同醉，雪满梁园独掩关。
会待他年求郡印，剑池重遶碧潺潺。
岁暮感怀
作者：王禹偁
朝代：宋

岁暮山城放逐臣，老从霄汉委泥尘。
公卿别后全无信，兄弟书来祇说贫。
眼看青山休未得，鬓垂华髮摘空频。
文章气概成何事，霑惹虚名误此身。
岁暮感怀贻冯同年中允·其三
作者：王禹偁
朝代：宋

谪居京信断，岁暮更凄凉。
郡僻青山合，官闲白日长。
烧烟侵寺舍，林雪照街坊。
为有迁鶑侣，诗情不敢忘。
岁暮感怀贻冯同年中允·其二
作者：王禹偁
朝代：宋

岁暮客商山，谪居多昼眠。
梦迴红药树，身落紫微天。
不得亲公事，如何望俸钱。
荒城共谁语，除却访同年。
幕次閑吟·其一
作者：王禹偁
朝代：宋

二年憔悴詠江蘺，恩詔重教侍玉墀。
寓直掖垣休入夢，常參幕次且吟詩。
新文自負山中集，舊吏多驚鬢畔絲。
莫道諫官無一事，猶勝閑卧解州時。
幕次閑吟·其三
作者：王禹偁
朝代：宋

文章曾受帝褒稱，幕次孤吟冷似冰。
借馬趁朝長後到，問人求米盡難憑。
僮教罷藥朝無酒，兒廢看書夜絕燈。
除却金章在腰下，其餘滋味一如僧。
幕次閑吟·其二
作者：王禹偁
朝代：宋

禁漏遲遲待玉班，坐愁身計忽長歎。
時清偶直千載運，頭白重爲八品官。
烏帽半欹殘月冷，馬鞭慵執曉霜寒。
君恩未報心猶壯，不敢思歸七里灘。
幕次閑吟·其五
作者：王禹偁
朝代：宋

江蘺吟盡鬢成霜，謫宦歸來夢一場。
每日祇窺丹鳳案，被人猶喚紫微郎。
齋宮獨坐風翻幕，客舍閑吟葉滿床。
若是承明容再入，未曾荒廢舊文章。
幕次閑吟·其四
作者：王禹偁
朝代：宋

六里山中謫宦身，歸來無路掌絲綸。
階前不見朱衣吏，堂上空辭白髮親。
月入可堪茶作俸，雨多還怯桂爲薪。
懶求郡印緣何事，曾忝西垣侍從臣。
幕次闲吟
作者：王禹偁
朝代：宋

文章曾受帝褒称，幕次孤吟冷似冰。借马趁朝长後到，问人求米尽难凭。僮教罢药朝无酒，儿废看书夜绝灯。除却金章在腰下，其余滋味一如僧。
幕次闲吟
作者：王禹偁
朝代：宋

江蓠吟尽鬓成霜，谪宦归来梦一场。
每日祗窥丹凤案，被人犹唤紫微郎。
斋宫独坐风翻幕，客舍闲吟叶满床。
若是承明容再入，未曾荒之旧文章。
幕次闲吟·其三
作者：王禹偁
朝代：宋

文章曾受帝褒称，幕次孤吟冷似冰。
借马趁朝长后到，问人求米尽难凭。
僮教罢药朝无酒，儿废看书夜绝灯。
除却金章在腰下，其余滋味一如僧。
幕次闲吟·其二
作者：王禹偁
朝代：宋

禁漏迟迟待玉班，坐愁身计忽长叹。
时清偶直千载运，头白重为八品官。
乌帽半欹残月冷，马鞭慵执晓霜寒。
君恩未报心犹壮，不敢思归七里滩。
幕次闲吟·其四
作者：王禹偁
朝代：宋

六里山中谪宦身，归来无路掌丝纶。
阶前不见朱衣吏，堂上空辞白髮亲。
月入可堪茶作俸，雨多还怯桂为薪。
懒求郡印缘何事，曾忝西垣侍从臣。
干明节观羣臣上寿觞诗
作者：王禹偁
朝代：宋

甲观正储祥，羣臣献寿觞。
捧登金殿稳，深照赭袍光。
环佩和仙乐，衣冠惹御香。
玄天共悠久，碧海比灵长。
葵藿心无异，鸳鸿翅有行。
何当随近侍，同此祝无疆。
应制皇亲试贡士歌
作者：王禹偁
朝代：宋

天王出震还海清，奎星灿灿昭文明。诏令郡国页多士，大张珠网罗群英。皇情孜孜终不倦，日斜犹御金銮殿。宦柳低笼三月烟，炉香飞入千人砚。麻衣皎皎光如雪，一一重瞳亲鉴别。孤寒得硌荷君恩，聚首唯言尽臣节。小臣踪迹本尘泥，登科曾赋御前题。屈指方经五六载，如今已上青云梯。位列谏官无一语，自问将何报明主。应制非才但泪垂，强作登歌歌舜禹。
应制皇帝亲试贡士歌
作者：王禹偁
朝代：宋

天王出震寰海清，奎星灿灿昭文明。
诏令郡国贡多士，大张珠网罗羣英。
皇情孜孜终不倦，日斜犹御金銮殿。
宫柳低笼三月烟，炉香飞入千人砚。
麻衣皎皎光如雪，一一重瞳亲鉴别。
孤寒得路荷君恩，聚首唯言尽臣节。
小臣踪迹本尘泥，登科曾赋御前题。
屈指方经五六载，如今已上青云梯。
位列谏官无一语，自问将何报明主。
应制非才但泪垂，强作登歌歌舜禹。
弊帷詩
作者：王禹偁
朝代：宋

謫宦那堪歎弊帷，承明寓直數年騎。
滿階紅藥曾嘶處，六里青山忽斃時。
駿骨欲埋金價直，的顱猶愛雪離披。
貳車謾道貂冠貴，從此徒行奉一麾。
弊帷诗
作者：王禹偁
朝代：宋

谪宦那堪叹弊帷，承明寓直收年骑。满阶红药曾嘶处，六田青山忽毙时。骏骨欲埋金价直，的颅犹爱雪离披。贰车谩道貂冠贵，从此徒行奉一麾。
张屯田弄璋三日略不会客戏题短什期以满月开筵
作者：王禹偁
朝代：宋

布素相知二十年，喜君新咏弄璋篇。
洗儿已过三朝会，屈客应须满月筵。
桂子定为前进士，兰芽兼是小屯田。
至时担酒移厨去，请办笙歌与管絃。
張屯田弄璋三日略不會客戲題短什期以滿月開筵
作者：王禹偁
朝代：宋

布素相知二十年，喜君新詠弄璋篇。
洗兒已過三朝會，屈客應須滿月筵。
桂子定爲前進士，蘭芽兼是小屯田。
至時擔酒移厨去，請辦笙歌與管絃。
得昭文李学士书报以二绝
作者：王禹偁
朝代：宋

谪取不敢咏江蓠，日永门闲何所为。多谢昭文李学士，劝教枕藉乐天诗。
得昭文李學士書報以二絕·其一
作者：王禹偁
朝代：宋

謫居不敢詠江蘺，日永門閑何所爲。
爲謝昭文李學士，勸教枕藉樂天詩。
得昭文李學士書報以二絕·其二
作者：王禹偁
朝代：宋

左宦寂寥惟上洛，窮愁依約似長沙。
樂天詩什雖堪讀，奈有春深遷客家。
御書錢
作者：王禹偁
朝代：宋

謫官無俸突無烟，惟擁琴書盡日眠。
還有一般勝趙壹，囊中猶貯御書錢。
忆旧游寄致仕了倩寺丞
作者：王禹偁
朝代：宋

桥映家家柳，冱通处处莲。
海山微出地，湖水远同天。
草没潮泥上，沙明蟹火然。
应随白太守，十只洞庭船。
忆旧游寄致仕了倩寺丞
作者：王禹偁
朝代：宋

桥映家家柳，泾通处处莲。
海山微出地，湖水远同天。
草没潮泥上，沙明蟹火然。
应随白太守，十隻洞庭船。
怀贤诗·李兵部
作者：王禹偁
朝代：宋

有唐张曲江，盛名何暐晔。
请诛安禄山，先觉不见纳。
胡雏有反相，其事远相接。
贤人何代无，旧史聊可猎。
兵部事晋朝，文学中科甲。
强臣方跋扈，朝士多恇怯。
独持上方剑，愿斩奔鲸鬣。
堂堂张彦泽，反势凌阊阖。
拜章请显戮，直气不可压。
三进叩玉墀，植笏立蓂荚。
皇情弥慰抚，清问屡应答。
终焉念小恩，曾不顾大业。
高吟归去诗，潺湲泪承睫。
旋踵即乱华，有同虞不腊。
张公领铁马，朝市胡尘合。
刺谒甚闲详，辞气殊不慑。
虎狼不敢害，加礼为下榻。
当年弃謇谔，异代居调燮。
相位席不暖，帝泽安可洽。
斯人既沦亡，此风亦萧飒。
滑稽何足累，大节世已乏。
安用学腐儒，矻矻守礼法。
怀贤诗·桑魏公
作者：王禹偁
朝代：宋

魏公王佐才，独力造晋室。
挥手廓氛霾，放出扶桑日。
感慨会风云，周旋居密勿。
下民得具瞻，上帝赉良弼。
沉沉帷幄谋，落落政事笔。
品流遂甄别，法令颇齐一。
跋敕朝据案，论兵夜造膝。
多士若鸳鸿，官材咸有秩。
诸侯如狼虎，请谒尽股栗。
秉钧多事朝，绰绰有纪律。
远将留侯比，近以赞皇匹。
志在混车书，誓将阐儒术。
皇天未厌乱，运去何飈欻。
高祖厌寰区，少帝无始卒。
老成既疏远，羣小相亲昵。
黩武兵渐骄，倒悬人不恤。
和亲绝强虏，谋帅用悍卒。
魏公在藩垣，上疏论得失。
七事若丹青，辞切痛入骨。
忠言殊不省，直道果见屈。
铁马从北来，烟尘昼蓬勃。
穹庐易市朝，左袵杂缨绂。
主辱臣不死，囚缚自安逸。
唯公独遇害，身殒名不没。
惜乎英伟才，济世功未毕。
一读晋朝史，遗恨空鬰鬰。
子孙亦不振，天道难致诘。
怀贤诗·王枢密
作者：王禹偁
朝代：宋

西枢经纬才，慷慨遇真主。
文学中甲科，风云参霸府。
直躬在密勿，未始畏彊御。
凭案读古书，箕踞视太祖。
泽欲浸生民，化将还邃古。
拆寺遇武宗，排佛如韩愈。
尽髮羣苾蒭，使之艺禾黍。
兵威遂强盛，人力不耗蠹。
世宗征淮甸，委任当留务。
马前拜侯伯，阶下列椹斧。
叱咤气生风，将校汗如雨。
手筑太平基，胼胝不辍杵。
具瞻人有望，衰运时不与。
修短天难忱，歼夺民何怙。
恩深与小敛，抚椁甚悲沮。
云亡復殄瘁，前哲非虚语。
世岂乏贤良，才难具文武。
历象过羲和，文章敌燕许。
可能随众人，冥寞归尘土。
子孙虽众多，必復事未睹。
谁铭迁客诗，高揭王公墓。
怀贤诗之桑魏公
作者：王禹偁
朝代：宋

魏公王佐才，独力远晋室。挥手廓氛霾，放出扶桑目。感慨会风云，周旋居密勿。下民得具瞻，上帝赉良弼。沉沉帷幄谋，落落政事笔。品流遂甄别，法令颇齐一。跋敕朝据案，论兵夜远膝。多士若鸳鸿，官材咸有秩。诸侯如狼虎，请谒尽股栗。秉钧多事朝，绰绰有纪律。远将留侯比，近以赞皇匹。志在混车书，誓将阐儒术。皇天未厌乱，运去何飈欻。高祖厌寰区，少帝无始卒。老成既疏远，群小相亲昵。黩武兵渐骄，倒悬人不恤。和亲绝强虏，谋帅用悍卒。魏公在藩垣，上疏论得失。七事若丹青，辞切痛入骨。忠言殊不省，直首果见屈。铁马从北来，烟尘昼蓬勃。穹庐易市朝，左袵杂缨绂。主辱臣不死，囚缚自安逸。唯公独遇害，身殒名不没。惜乎英伟才，济世功未毕。一读晋朝史，遗恨空郁郁。子孙亦不振，天道难致诘。
怀贤诗之王枢密
作者：王禹偁
朝代：宋

西枢经纬才，慷慨遇真主。文学中甲科，风云参霸府。直躬在密勿，未始畏强御。憑案读古书，箕踞视太祖。泽欲浸生民，化将还邃古。拆寺遇武宗，排佛如韩愈。尽发群苾芻，使之艺禾黍。兵威遂强盛，人力不耗蠹。世宗征淮甸，委任当留务。马前拜侯伯，阶下列椹斧。叱咤气生风，将校汗如雨。手筑太平基，胼胝不辍杵。具瞻人有望，衰运时不与。修短天难忱，歼夺民何怙。恩深与小敛，抚椁甚悲沮。云亡复殄瘁，前哲非虚语。世岂乏贤良，才难具文武。历象过羲和，文章敌燕许。可能随众人，冥寞归尘土。子孙虽众多，必复事未睹。谁铭迁客诗，高揭王公墓。
急就章
作者：王禹偁
朝代：宋

賜來三載錦囊盛，今日重看倍覺榮。
元白當時皆謫宦，不聞將得御書行。
恭聞种山人表謝急徵不赴榮侍因成拙句仰紀高風
作者：王禹偁
朝代：宋

未赴吾君鳳詔徵，蒲輪何似板輿榮。
自期物外長無事，誰覺人間已有名。
餌朮肯嘗鍾鼎味，紉蘭應笑珮環聲。
洛南遷客堪羞死，猶望量移近帝城。
恭闻秉山人表谢急徵不赴荣侍因成拙句仰纪高
作者：王禹偁
朝代：宋

未赴吾君凤诏徵，蒲轮何似板舆荣。自期物外长无事，谁觉人间已有名。饵术肯尝锺鼎味，纫兰应笑佩环声。洛南迁客堪羞死，犹望量移近帝城。
恭闻种山人表谢急征不赴荣侍因成拙句仰纪高风
作者：王禹偁
朝代：宋

未赴吾君凤诏征，蒲轮何似板舆荣。
自期物外长无事，谁觉人间已有名。
饵朮肯尝钟鼎味，纫兰应笑佩环声。
洛南迁客堪羞死，犹望量移近帝城。
惠山寺留題
作者：王禹偁
朝代：宋

吟入惠山山下寺，古泉閑挹味何嘉。
好拋此日陶潛米，學煮當年陸羽茶。
猶負片心眠水石，略開塵眼識烟霞。
勞生未了還東去，孤棹寒篷宿浪花。
感流亡
作者：王禹偁
朝代：宋

謫居歲云暮，晨起厨無烟。
頼有可愛日，懸在南榮邊。
高舂已數丈，和暖如春天。
門臨商於路，有客憇簷前。
老翁與病嫗，頭鬢皆皤然。
呱呱三兒泣，呱呱一夫鰥。
道糧無斗粟，路費無百錢。
聚頭未有食，顔色頗饑寒。
試問何許人，答云家長安。
去年關輔旱，逐熟入穰川。
婦死埋异鄉，客貧思故園。
故園雖孔邇，秦嶺隔藍關。
山深號六里，路峻名七盤。
襁負且乞丐，凍餒復險艱。
唯愁大雨雪，殭死山谷間。
我聞斯人語，倚戶獨長歎。
爾爲流亡客，我爲冗散官。
左宦無俸祿，奉親乏甘鮮。
因思筮仕來，倏忽過十年。
峨冠蠹黔首，旅進長素餐。
文翰皆徒爾，放逐固宜然。
家貧與親老，睹翁聊自寬。
感流亡
作者：王禹偁
朝代：宋

谪居岁云暮，晨起厨无烟。赖有可爱日，悬在南荣边。高舂已数丈，和暖如春天。门临商於路，有客憇檐前。老翁与病妪，头鬓皆皤然。呱呱三儿泣，惸惸一夫鳏。道粮无斗粟，路费无百钱。聚头未有食，颜色颇饥寒。试问何许人，答云家长安。去年关辅旱，逐熟入穰川。妇死埋异乡，客贫思故园。故园虽孔迩，秦岭隔蓝关。山深号六里，路峻名七盘。襁负且乞丐，冻馁复险艰。唯愁大雨雪，殭死山谷间。我闻斯人语，倚户独长叹。尔为流亡客，我为冗散官。左宦无俸禄，奉亲乏甘鲜。因思筮仕来，倏忽过十年。峨冠蠹黔首，旅进长素餐。文翰皆徒尔，放逐固宜然。家贫与亲老，睹翁聊自宽。
感流亡
作者：王禹偁
朝代：宋

谪居岁云暮，晨起厨无烟。
頼有可爱日，悬在南荣边。
高舂已数丈，和暖如春天。
门临商于路，有客憇檐前。
老翁与病妪，头鬓皆皤然。
呱呱三儿泣，呱呱一夫鳏。
道粮无斗粟，路费无百钱。
聚头未有食，颜色颇饥寒。
试问何许人，答云家长安。
去年关辅旱，逐熟入穰川。
妇死埋异乡，客贫思故园。
故园虽孔迩，秦岭隔蓝关。
山深号六里，路峻名七盘。
襁负且乞丐，冻馁復险艰。
唯愁大雨雪，殭死山谷间。
我闻斯人语，倚户独长叹。
尔为流亡客，我为冗散官。
左宦无俸禄，奉亲乏甘鲜。
因思筮仕来，倏忽过十年。
峨冠蠹黔首，旅进长素餐。
文翰皆徒尔，放逐固宜然。
家贫与亲老，睹翁聊自宽。
感興
作者：王禹偁
朝代：宋

吾嘗入深山，谿谷寒且沍。
杉檜頗凌雲，歲月自朽蠹。
般輸目不見，何由用斤斧。
東山大夫松，中岳金雞樹。
秦政本獨夫，則天乃淫嫗。
名號被常材，所幸因一顧。
爲木豈有命，偶然生要路。
誰取澗底松，立作明堂柱。
憶舊游寄致仕了倩寺丞
作者：王禹偁
朝代：宋

橋映家家柳，涇通處處蓮。
海山微出地，湖水遠同天。
草沒潮泥上，沙明蟹火然。
應隨白太守，十隻洞庭船。
應制皇帝親試貢士歌
作者：王禹偁
朝代：宋

天王出震寰海清，奎星燦燦昭文明。
詔令郡國貢多士，大張珠網羅羣英。
皇情孜孜終不倦，日斜猶御金鑾殿。
宮柳低籠三月煙，爐香飛入千人硯。
麻衣皎皎光如雪，一一重瞳親鑒別。
孤寒得路荷君恩，聚首唯言盡臣節。
小臣蹤跡本塵泥，登科曾賦御前題。
屈指方經五六載，如今已上青雲梯。
位列諫官無一語，自問將何報明主。
應制非才但淚垂，强作登歌歌舜禹。
懷賢詩·李兵部
作者：王禹偁
朝代：宋

有唐張曲江，盛名何暐曄。
請誅安祿山，先覺不見納。
胡雛有反相，其事遠相接。
賢人何代無，舊史聊可獵。
兵部事晉朝，文學中科甲。
强臣方跋扈，朝士多恇怯。
獨持上方劍，願斬奔鯨鬣。
堂堂張彥澤，反勢淩閶闔。
拜章請顯戮，直氣不可壓。
三進叩玉墀，植笏立蓂莢。
皇情彌慰撫，清問屢應答。
終焉念小恩，曾不顧大業。
高吟歸去詩，潺湲淚承睫。
旋踵即亂華，有同虞不臘。
張公領鐵馬，朝市胡塵合。
刺謁甚閑詳，辭氣殊不懾。
虎狼不敢害，加禮爲下榻。
當年棄謇諤，異代居調燮。
相位席不暖，帝澤安可洽。
斯人既淪亡，此風亦蕭颯。
滑稽何足累，大節世已乏。
安用學腐儒，矻矻守禮法。
懷賢詩·桑魏公
作者：王禹偁
朝代：宋

魏公王佐才，獨力造晉室。
揮手廓氛霾，放出扶桑日。
感慨會風雲，周旋居密勿。
下民得具瞻，上帝賚良弼。
沉沉帷幄謀，落落政事筆。
品流遂甄別，法令頗齊一。
跋敕朝據案，論兵夜造膝。
多士若鴛鴻，官材咸有秩。
諸侯如狼虎，請謁盡股栗。
秉鈞多事朝，綽綽有紀律。
遠將留侯比，近以贊皇匹。
志在混車書，誓將闡儒術。
皇天未厭亂，運去何飈欻。
高祖厭寰區，少帝無始卒。
老成既疏遠，羣小相親昵。
黷武兵漸驕，倒懸人不恤。
和親絕强虜，謀帥用悍卒。
魏公在藩垣，上疏論得失。
七事若丹青，辭切痛入骨。
忠言殊不省，直道果見屈。
鐵馬從北來，煙塵晝蓬勃。
穹廬易市朝，左袵雜纓紱。
主辱臣不死，囚縛自安逸。
唯公獨遇害，身殞名不沒。
惜乎英偉才，濟世功未畢。
一讀晉朝史，遺恨空鬰鬰。
子孫亦不振，天道難致詰。
懷賢詩·王樞密
作者：王禹偁
朝代：宋

西樞經緯才，慷慨遇真主。
文學中甲科，風雲參霸府。
直躬在密勿，未始畏彊禦。
憑案讀古書，箕踞視太祖。
澤欲浸生民，化將還邃古。
拆寺遇武宗，排佛如韓愈。
盡髮羣苾蒭，使之藝禾黍。
兵威遂强盛，人力不耗蠹。
世宗征淮甸，委任當留務。
馬前拜侯伯，階下列椹斧。
叱咤氣生風，將校汗如雨。
手築太平基，胼胝不輟杵。
具瞻人有望，衰運時不與。
修短天難忱，殲奪民何怙。
恩深與小斂，撫槨甚悲沮。
云亡復殄瘁，前哲非虛語。
世豈乏賢良，才難具文武。
曆象過羲和，文章敵燕許。
可能隨衆人，冥寞歸塵土。
子孫雖衆多，必復事未睹。
誰銘遷客詩，高揭王公墓。
戏从丰阳喻长官觅笋
作者：王禹偁
朝代：宋

春来春笋满丰阳，只把盘餐劝孟光。犀角锦文虽可惜，也须分惠紫微郎。
戏和寿州曾秘丞黄黄诗
作者：王禹偁
朝代：宋

黄黄真是小巫娥，买恐千金价不多。
别母语娇空有泪，对人声颤未成歌。
产从南国胜桃李，携去东山隠薜萝。
滁上老郎无妓女，草玄读易拟如何。
戏题二章述滁州官况寄翰林旧同院
作者：王禹偁
朝代：宋

要知滁上兴如何，养拙偷安幸亦多。
小郡既无衣袄使，丰年兼有袴襦歌。
公余处处携山屐，官酝时时泛海螺。
病眼白头唯醉睡，朝廷好事不闻他。
戏题二章述滁州官况寄翰林旧同院
作者：王禹偁
朝代：宋

要见滁州谪宦情，信缘随俗且营营。不夸两制词臣贵，多伴三班奉职行。楼堞倚空乘月上，樽罍有酒对山倾。升沉得丧何须同，况是浮生已半生。
戏题二章述滁州官况寄翰林旧同院·其一
作者：王禹偁
朝代：宋

要知滁上兴如何，养拙偷安幸亦多。
小郡既无衣袄使，丰年兼有袴襦歌。
公余处处携山屐，官醖时时泛海螺。
病眼白头唯醉睡，朝廷好事不闻他。
戏题二章述滁州官况寄翰林旧同院·其二
作者：王禹偁
朝代：宋

要见滁州谪宦情，信缘随俗且营营。
不夸两制词臣贵，多伴三班奉职行。
楼堞倚空乘月上，樽罍有酒对山倾。
昇沉得丧何须问，况是浮生已半生。
成武縣作
作者：王禹偁
朝代：宋

釋褐來成武，初官且自强。
位卑松在澗，俸薄葉經霜。
雨菌生書案，饑禽啄印床。
猶驚寫秋卷，槐砌落花黄。
战城南
作者：王禹偁
朝代：宋

边城草树春无花，秦骸汉骨埋黄沙。
阵云凝着不肯散，胡雏夜夜空吹笳。
我闻秦筑万里城，叠尸垒土愁云平。
又闻汉发五道兵，祁连泽北夸横行。
破除玺绶因胡亥，始知祸起萧墙内。
耗蠹中原过太半，黄金买酎诸侯叛。
直饶侵到木叶山，争似垂衣施庙算。
大漠由来生丑虏，见日设拜尊中土。
自古控御全在仁，何必穷兵兼黩武。
战城南，年来春草何纤纤。
穷荒近日恩信沾，寒岩冻岫青如蓝。
方知中国有圣人，塞垣自尔除妖氛。
河湟父老何忻忻，受降城外重耕耘。
战城南
作者：王禹偁
朝代：宋

边城草树春无花，秦骸汉骨埋黄沙。
阵云凝着不肯散，胡雏夜夜空吹笳。
我闻秦筑万里城，迭尸垒土愁云平。
又闻汉发五道兵，祁连泽北夸横行。
破除玺绶因胡亥，始知祸起萧墙内。
耗蠹中原过太半，黄金买酎诸侯叛。
直饶侵到木叶山，争似垂衣施庙算。
大漠由来生丑虏，见日设拜尊中土。
自古控御全在仁，何必穷兵兼黩武。
战城南，年来春草何纤纤。
穷荒近日恩信霑，寒岩冻岫青如蓝。
方知中国有圣人，塞垣自尔除妖氛。
河湟父老何忻忻，受降城外重耕耘。
戰城南
作者：王禹偁
朝代：宋

邊城草樹春無花，秦骸漢骨埋黄沙。
陣雲凝著不肯散，胡雛夜夜空吹笳。
我聞秦築萬里城，疊屍壘土愁雲平。
又聞漢發五道兵，祁連澤北誇橫行。
破除璽綬因胡亥，始知禍起蕭牆內。
耗蠹中原過太半，黄金買酎諸侯叛。
直饒侵到木葉山，爭似垂衣施廟算。
大漠由來生醜虜，見日設拜尊中土。
自古控御全在仁，何必窮兵兼黷武。
戰城南，年來春草何纖纖。
窮荒近日恩信霑，寒巖凍岫青如藍。
方知中國有聖人，塞垣自爾除妖氛。
河湟父老何忻忻，受降城外重耕耘。
戲和壽州曾秘丞黄黄詩
作者：王禹偁
朝代：宋

黄黄真是小巫娥，買恐千金價不多。
別母語嬌空有淚，對人聲顫未成歌。
産從南國勝桃李，携去東山隠薜蘿。
滁上老郎無妓女，草玄讀易擬如何。
戲從豐陽喻長官覓筍
作者：王禹偁
朝代：宋

春來春筍滿豐陽，祇把盤餐勸孟光。
犀角錦文雖可惜，也須分惠紫微郎。
戲贈嘉興朱宰同年
作者：王禹偁
朝代：宋

縣前蘇小舊荒墳，應作行雲入夢頻。
猶勝白公尉盩厔，庭花剛喚作夫人。
戲題二章述滁州官況寄翰林舊同院·其一
作者：王禹偁
朝代：宋

要知滁上興如何，養拙偷安幸亦多。
小郡既無衣襖使，豐年兼有袴襦歌。
公餘處處携山屐，官醖時時泛海螺。
病眼白頭唯醉睡，朝廷好事不聞他。
戲題二章述滁州官況寄翰林舊同院·其二
作者：王禹偁
朝代：宋

要見滁州謫宦情，信緣隨俗且營營。
不誇兩制詞臣貴，多伴三班奉職行。
樓堞倚空乘月上，樽罍有酒對山傾。
昇沉得喪何須問，況是浮生已半生。
扬州寒食赠屯田张员外成均吴博士同年殿省柳
作者：王禹偁
朝代：宋

前年寒食节，待诏直内庭。休暇百官出，独掩深严扃。近侍不敢醉，赐酒空满瓶。闲就通中枕，时闻索上铃。思入无何乡，兀然欲忘形。去年寒食日，滁上忝专城。山歌喧里巷，春物媚池亭。永阳溪水渌，琅邪山色青。谪宦自消遣，不敢夸独醒。往往取官酝，时时对花倾。醉来念身世，翻使泪纵横。今年莅淮海，时节又清明。堆案有留事，听歌无欢声。胥徒费簿领，使客烦送迎。狴牢未空歇，堰埭劳修营。衰病力不支，懒慢性已成。虚花满双目，素发添几茎。酒肴略无味，妓乐固难听。谁言寒食下，终日取茶烹。屯田有素交，屈此关市征。昔年同应举，典衣飞巨觥。博士东观客，求官得步兵。况且丹陛前，同为出谷莺。殿丞尹我邑，桑梓复弟兄。吏隐掌鹾茗，终朝看道经。三贤宴会少，七夕休假并。何不策我马，废苑寻放萤。何不荡我舟，楼基访摘星。三春景欲尽，九曲波始平。居然逼吏役，顿此阻交情。老态厌春华，病身忧宿醒。如水若不改，藉糟亦胡宁。解印蓄素志，吟诗露丹诚。维扬非所爱，有便即归耕。
扬州寒食赠屯田张员外成均吴博士同年殿省柳丞
作者：王禹偁
朝代：宋

前年寒食节，待诏直内庭。
休假百官出，独掩深严扃。
近侍不敢醉，赐酒空满瓶。
闲就通中枕，时闻索上铃。
思入无何乡，兀然欲忘形。
去年寒食日，滁上忝专城。
山歌喧里巷，春物媚池亭。
永阳溪水渌，琅邪山色青。
谪宦自消遣，不敢夸独醒。
往往取官醖，时时对花倾。
醉来念身世，翻使泪纵横。
今年莅淮海，时节又清明。
堆案有留事，听歌无欢声。
胥徒费簿领，使客烦送迎。
狴牢未空歇，堰埭劳修营。
衰病力不支，懒慢性已成。
虚花满双目，素髮添几茎。
酒肴略无味，妓乐固难听。
谁言寒食下，终日取茶烹。
屯田布素交，屈此关市征。
昔年同应举，典衣飞巨觥。
博士东观客，求官得步兵。
况且丹陛前，同为出谷鶑。
殿丞尹我邑，桑梓復弟兄。
吏隠掌鹾茗，终朝看道经。
三贤宴会少，七夕休假并。
何不策我马，废苑寻放萤。
何不荡我舟，楼基访摘星。
三春景欲尽，九曲波始平。
居然逼吏役，顿此阻交情。
老态厌春华，病身忧宿酲。
如水若不改，藉糟亦胡宁。
解印蓄素志，吟诗露丹诚。
维扬非所爱，有便即归耕。
扬州池亭即事
作者：王禹偁
朝代：宋

冥心阅羣动，亦各趋所安。
胡为名利人，戚戚常鲜欢。
吾生四十四，结佩呼郎官。
掌言入纶阁，待诏直金銮。
匪谓得禄少，所嗟行道难。
前年谪滁上，忧畏双鬓残。
頼有琅邪溪，时濯尘缨冠。
朝佥徙淮海，任重力易殚。
君恩讵可报，感激涕汍澜。
民瘼不能治，恻隠情悲酸。
况復多病身，名宦心已阑。
归田未果决，怀禄尚盘桓。
公退何所适，池亭一凭栏。
旭日媚春卉，微风生鸣湍。
呵僮勿挟弹，留客不持竿。
用冀鱼鸟驯，熙熙肆游观。
神仙未可学，吏隠聊自宽。
孤吟刻幽石，此义非考槃。
扬州池亭即事
作者：王禹偁
朝代：宋

冥心阅群动，亦各趋所安。胡为名利人，戚戚常鲜欢。吾生四十四，结佩呼郎官。掌言入纶阁，待诏直金銮。匪谓得禄少，所嗟行道难。前年谪滁上，忧畏双鬓残。赖有琅邪溪，时濯尘缨冠。朝佥徙淮海，任重力易殚。君恩讵可报，感泪涕丸澜。民瘼不能治，恻隐情悲酸。况复多病身，名宦心已阑。归田未果决，怀禄尚盘桓。公退何所适，池亭一凭栏。旭日媚春卉，微风生鸣湍。呵僮勿挟弹，留客不持竿。用冀鱼鸟驯，熙熙肆游观。神仙未可学，吏隐聊自宽。孤吟刻幽石，此义非考盘。
扬州道中感事兼简史馆丁学士
作者：王禹偁
朝代：宋

淮边为郡再相逢，又得同途赴九重。
顾我尚骑天廐马，共君遥想鼎湖龙。
贾生北望朝文帝，白傅何期哭宪宗。
携手驿桥残照裏，断魂空对隔江峰。
投柴殿院
作者：王禹偁
朝代：宋

南面修文德，东吴纳土疆。
苍生思抚育，丹诏择循良。
乌府官新转，龙头桂旧香。
渡江骢马瘦，垂地绣衣长。
纶阁材知屈，苏台俗必康。
恩流一车雨，威凛柏台霜。
休假寻山寺，行春泊野塘。
白公是前政，鲁望有维桑。
求瘼心虽切，颐神道岂妨。
煎茶虎丘井，捣药木兰堂。
笋蕨供家馔，园林着道装。
击筇教鹤舞，收橘待僧尝。
迎使朝衣稳，娱宾绮席张。
犬声销巷陌，鶑舌动笙簧。
冷句题秋叶，孤琴贮夜囊。
歌楼寒月白，饮舫晚波凉。
官业除苛法，家风袭雅章。
豸冠危肃物，象简醉横床。
熊轼淹宁久，鳌头誉转芳。
南园休命侣，北阙即征黄。
清贵容谁见，遭逢合自强。
字人叨属邑，畏德每循墙。
名品知悬隔，孤危俟荐扬。
折腰休太息，青眼异寻常。
岱岳容拳石，沧溟纳滥觞。
扶摇如借便，羽翼必高翔。
从事员多阙，徒劳迹可伤。
金台虽载筑，珠履未成行。
始隗前言在，依刘后进光。
免教青史上，徒美一燕王。
投柴殿院
作者：王禹偁
朝代：宋

南面修文德，東吳納土疆。
蒼生思撫育，丹詔擇循良。
烏府官新轉，龍頭桂舊香。
渡江驄馬瘦，垂地繡衣長。
綸閣材知屈，蘇臺俗必康。
恩流一車雨，威凜柏臺霜。
休假尋山寺，行春泊野塘。
白公是前政，魯望有維桑。
求瘼心雖切，頤神道豈妨。
煎茶虎丘井，搗藥木蘭堂。
筍蕨供家饌，園林著道裝。
擊筇教鶴舞，收橘待僧嘗。
迎使朝衣穩，娛賓綺席張。
犬聲銷巷陌，鶑舌動笙簧。
冷句題秋葉，孤琴貯夜囊。
歌樓寒月白，飲舫晚波凉。
官業除苛法，家風襲雅章。
豸冠危肅物，象簡醉橫床。
熊軾淹寧久，鼇頭譽轉芳。
南園休命侶，北闕即徵黄。
清貴容誰見，遭逢合自强。
字人叨屬邑，畏德每循牆。
名品知懸隔，孤危俟薦揚。
折腰休太息，青眼異尋常。
岱岳容拳石，滄溟納濫觴。
扶摇如借便，羽翼必高翔。
從事員多闕，徒勞跡可傷。
金臺雖載築，珠履未成行。
始隗前言在，依劉後進光。
免教青史上，徒美一燕王。
投迤殿院
作者：王禹偁
朝代：宋

南面修文德，东吴纳土疆。
苍生思抚育，丹诏择循良。
乌府官新转，龙头桂旧香。
渡江骢马瘦，重地绣衣长。
纶阁材知屈，苏台俗必康。
恩流一车雨，威凛柏台霜。
休假寻山寺，行春泊野塘。
白公是前政，鲁望有维桑。
求瘼心虽切，颐神道岂妨。
煎茶虎丘井，捣药木兰堂。
笋蕨供家馔，园林着道装。
击筇教鹤舞，牧橘待僧尝。
迎使朝衣稳，娱宾绮席张。
犬声销巷陌，莺舌动笙簧。
冷句题秋叶，孤琴贮夜囊。
歌楼寒月白，饮舫晚波凉。
官业除苛法，家风袭雅章。
豸冠危肃物，象简醉横床。
熊轼淹宁久，鳌头誉转芳。
南园休命侣，北阙即徵黄。
清贵容谁见，遭逢合自强。
字人叨属邑，畏德每循墙。
名品知悬隔，孤危俟荐扬。
折腰休太息，青眼异寻常。
岱岳容拳石，沧溟纳滥觞。
扶摇如借便，羽翼必高翔。
从事员多阙，徒劳迹可伤。
金台虽载筑，珠履未成行。
始隗前言任，依刘後进光。
免教青史上，徒美一燕王。
拍板謠
作者：王禹偁
朝代：宋

麻姑親採扶桑木，鏤脆排焦其數六。
雙成捧立王母前，曾按瑶池白雲曲。
幾時流落來人間，梨園部中齊管絃。
管絃才動我能應，知音審樂功何全。
吳宮女兒手如筍，執向玳筵爲樂準。
數聲慢，仙人屐齒下雲棧。
老狐臘月渡黄河，緩步輕輕踏冰片。
數聲急，空江雹打漁翁笠。
鮫人泣對水精盤，滿把珠璣連瀉入。
劃然一聲送曲徹，由基射透七重札。
金罍冷落闃無聞，隴頭凍把泉聲絕。
律呂與我數自齊，絲竹望我爲宗師。
總驅節奏在術內，歌舞之人無我欺。
所以唐相牛僧孺，爲文命之爲樂句。
拍板谣
作者：王禹偁
朝代：宋

麻姑亲采扶桑木，镂脆排焦其数六。双成捧立王母前，曾按瑶池白云曲。几时流落来人间，梨园部中齐管弦。管弦才动我能应，知音审乐功何全。吴宫女儿手如笋，执向玳筵为乐准。数声慢，仙人履齿下云栈，老狐腊月渡黄河，缓步轻轻踏冰片。数声急，空江雹打渔翁笠，鲛人泣对水精盘，满把珠玑连泻入。划然一声送曲彻，由基射透七重札。金罍冷落闃无闻，陇头冻把泉声绝。律吕与我数自齐，丝竹望我为宗师。总驱节奏在术内，歌舞之人无我欺。所以唐相牛僧孺，为文命之为乐句。
拍板谣
作者：王禹偁
朝代：宋

麻姑亲采扶桑木，镂脆排焦其数六。
双成捧立王母前，曾按瑶池白云曲。
几时流落来人间，梨园部中齐管絃。
管絃才动我能应，知音审乐功何全。
吴宫女儿手如笋，执向玳筵为乐准。
数声慢，仙人屐齿下云栈。
老狐腊月渡黄河，缓步轻轻踏冰片。
数声急，空江雹打渔翁笠。
鲛人泣对水精盘，满把珠玑连泻入。
划然一声送曲彻，由基射透七重札。
金罍冷落阒无闻，陇头冻把泉声绝。
律吕与我数自齐，丝竹望我为宗师。
总驱节奏在术内，歌舞之人无我欺。
所以唐相牛僧孺，为文命之为乐句。
揚州寒食贈屯田張員外成均吳博士同年殿省柳丞
作者：王禹偁
朝代：宋

前年寒食節，待詔直內庭。
休假百官出，獨掩深嚴扃。
近侍不敢醉，賜酒空滿瓶。
閑就通中枕，時聞索上鈴。
思入無何鄉，兀然欲忘形。
去年寒食日，滁上忝專城。
山歌喧里巷，春物媚池亭。
永陽溪水淥，琅邪山色青。
謫宦自消遣，不敢誇獨醒。
往往取官醖，時時對花傾。
醉來念身世，翻使淚縱橫。
今年蒞淮海，時節又清明。
堆案有留事，聽歌無歡聲。
胥徒費簿領，使客煩送迎。
狴牢未空歇，堰埭勞修營。
衰病力不支，懶慢性已成。
虛花滿雙目，素髮添幾莖。
酒肴略無味，妓樂固難聽。
誰言寒食下，終日取茶烹。
屯田布素交，屈此關市征。
昔年同應舉，典衣飛巨觥。
博士東觀客，求官得步兵。
况且丹陛前，同爲出谷鶑。
殿丞尹我邑，桑梓復弟兄。
吏隠掌鹺茗，終朝看道經。
三賢宴會少，七夕休假并。
何不策我馬，廢苑尋放螢。
何不蕩我舟，樓基訪摘星。
三春景欲盡，九曲波始平。
居然逼吏役，頓此阻交情。
老態厭春華，病身憂宿酲。
如水若不改，藉糟亦胡寧。
解印蓄素志，吟詩露丹誠。
維揚非所愛，有便即歸耕。
揚州池亭即事
作者：王禹偁
朝代：宋

冥心閱羣動，亦各趨所安。
胡爲名利人，戚戚常鮮歡。
吾生四十四，結佩呼郎官。
掌言入綸閣，待詔直金鑾。
匪謂得祿少，所嗟行道難。
前年謫滁上，憂畏雙鬢殘。
頼有琅邪溪，時濯塵纓冠。
朝僉徙淮海，任重力易殫。
君恩詎可報，感激涕汍瀾。
民瘼不能治，惻隠情悲酸。
況復多病身，名宦心已闌。
歸田未果决，懷祿尚盤桓。
公退何所適，池亭一凭欄。
旭日媚春卉，微風生鳴湍。
呵僮勿挾彈，留客不持竿。
用冀魚鳥馴，熙熙肆遊觀。
神仙未可學，吏隠聊自寬。
孤吟刻幽石，此義非考槃。
揚州道中感事兼簡史館丁學士
作者：王禹偁
朝代：宋

淮邊爲郡再相逢，又得同途赴九重。
顧我尚騎天廐馬，共君遥想鼎湖龍。
賈生北望朝文帝，白傅何期哭憲宗。
携手驛橋殘照裏，斷魂空對隔江峰。
携稚子东园刈菜因书触目兼寄均州宋四阁长
作者：王禹偁
朝代：宋

大燕引新雏，小鸦哺老乌。青青树木间，禽鸟声欢娱。我携二稚子，东园撷春蔬。可以奉晨羞，采采供贫厨。非肉诚不饱，割身实无余。缅怀宋阁老，同日出京都。谪宦不携家，留妻事老姑。块然武当下，此乐固亦无。
携稚子東園刈菜因書觸目兼寄均州宋四閣長
作者：王禹偁
朝代：宋

大燕引新雛，小鴉哺老烏。
青青樹木間，禽鳥聲歡娛。
我携二稚子，東園擷春蔬。
可以奉晨羞，采采供貧厨。
非肉誠不飽，割身實無餘。
緬懷宋閣老，同日出京都。
謫宦不携家，留妻事老姑。
塊然武當下，此樂固亦無。
放言
作者：王禹偁
朝代：宋

人生唯问道如何，得丧升沉总是虚。
宁可飞鸟随四皓，未能鱼腹葬三闾。
傅岩偶梦谁调鼎，彭泽高歌自荷锄。
不向世间争窟穴，蜗牛到处是吾庐。
放言
作者：王禹偁
朝代：宋

贤人虽学心无闷，君子须知道自消。
德似仲尼悲凤鸟，圣如姬旦赋鸱鴞。
看松好待严霜降，试玉宜将烈火烧。
青女祝融如不党，愿分金石与山苗。
放言·其一
作者：王禹偁
朝代：宋

誰信人間是與非，進須行道退忘機。
卦逢大壯羝羊困，鄉入無何蛺蝶飛。
澤畔衣裳蘭作佩，山中生計竹爲扉。
饑腸已共夷齊約，一曲高歌去採薇。
放言·其三
作者：王禹偁
朝代：宋

賢人雖學心無悶，君子須知道自消。
德似仲尼悲鳳鳥，聖如姬旦賦鴟鴞。
看松好待嚴霜降，試玉宜將烈火燒。
青女祝融如不黨，願分頑石與山苗。
放言·其二
作者：王禹偁
朝代：宋

榮枯禍福轉如輪，幽暗難欺有鬼神。
天上若無司報者，世間爭向不平人。
夏蟲莫怪冰壺色，秋隼休猜月窟身。
吾道斯文如未喪，且憑方寸託穹旻。
放言·其二
作者：王禹偁
朝代：宋

荣枯祸福转如轮，幽暗难欺有鬼神。
天上若无司报者，世间争向不平人。
夏虫莫怪冰壶色，秋隼休猜月窟身。
吾道斯文如未丧，且凭方寸託穹旻。
放言·其五
作者：王禹偁
朝代：宋

静算人间事偶然，穷通未必在穹玄。
关从白马欺来度，赦被青蝇暗裏传。
禁树罢吟红烂漫，江蓠且咏绿芊绵。
放言诗什谁堪赠，焚赠微之与乐天。
放言·其五
作者：王禹偁
朝代：宋

靜算人間事偶然，窮通未必在穹玄。
關從白馬欺來度，赦被青蠅暗裏傳。
禁樹罷吟紅爛漫，江蘺且詠綠芊綿。
放言詩什誰堪贈，焚贈微之與樂天。
放言·其四
作者：王禹偁
朝代：宋

人生唯問道如何，得喪升沉總是虛。
寧可飛鴻隨四皓，未能魚腹葬三閭。
傅巖偶夢誰調鼎，彭澤高歌自荷鋤。
不向世間爭窟穴，蝸牛到處是吾廬。
新月
作者：王禹偁
朝代：宋

禁鼓樓頭第一敲，彎彎新月上林梢。
誰家寶鏡新磨出，玉匣參差蓋未交。
新秋即事
作者：王禹偁
朝代：宋

百岁浮生一梦中，梦中何事有穷通。
姓名旧署黄麻纸，颜状今成白发翁。
烟暝小窗萤火碧，雨昏幽迳蓼花红。
谪居始信为儒苦，生计兼无一亩宫。
新秋即事
作者：王禹偁
朝代：宋

露莎烟竹冷凄凄，秋吹无端入客衣。
监里鬓毛衰飒尽，日边京国信音稀。
虱蝉历历和枝响，雨燕差差掠地飞。
系滞不如商岭叶，解随流水向东归。
新秋即事·其一
作者：王禹偁
朝代：宋

露莎烟竹冷凄凄，秋吹无端入客衣。
鑑裏鬓毛衰飒尽，日边京国信音稀。
风蝉历历和枝响，雨燕差差掠地飞。
繫滞不如商岭叶，解随流水向东归。
新秋即事·其一
作者：王禹偁
朝代：宋

露莎烟竹冷凄凄，秋吹無端入客衣。
鑑裏鬢毛衰颯盡，日邊京國信音稀。
風蟬歷歷和枝響，雨燕差差掠地飛。
繫滯不如商嶺葉，解隨流水向東歸。
新秋即事·其三
作者：王禹偁
朝代：宋

百岁浮生一梦中，梦中何事有穷通。
姓名旧署黄麻纸，颜状今成白髮翁。
烟暝小窗萤火碧，雨昏幽径蓼花红。
谪居始信为儒苦，生计兼无一亩宫。
新秋即事·其三
作者：王禹偁
朝代：宋

百歲浮生一夢中，夢中何事有窮通。
姓名舊署黄麻紙，顔狀今成白髮翁。
烟暝小窗螢火碧，雨昏幽逕蓼花紅。
謫居始信爲儒苦，生計兼無一畝宮。
新秋即事·其二
作者：王禹偁
朝代：宋

宦途流落似長沙，頼有詩情遣歲華。
吟弄淺波臨釣渚，醉披殘照入僧家。
石挨苦竹旁抽筍，雨打戎葵卧放花。
安得君恩許歸去，東陵閑種一園瓜。
新秋即事·其二
作者：王禹偁
朝代：宋

宦途流落似长沙，頼有诗情遣岁华。
吟弄浅波临钓渚，醉披残照入僧家。
石挨苦竹旁抽笋，雨打戎葵卧放花。
安得君恩许归去，东陵闲种一园瓜。
旅次新安
作者：王禹偁
朝代：宋

迁客乍离羣，秋砧不忍闻。
迴头恋红药，失脚下青云。
尚假金貂冕，犹残柱国勋。
此身未敢死，会拟报明君。
旅次新安
作者：王禹偁
朝代：宋

迁客户离群，秋砧不忍闻。
回头恋红药，失脚下青云。
尚假金貂冕，犹残柱国勋。
此身未敢死，会拟报明君。
旅次新安
作者：王禹偁
朝代：宋

遷客乍離羣，秋砧不忍聞。
迴頭戀紅藥，失脚下青雲。
尚假金貂冕，猶殘柱國勳。
此身未敢死，會擬報明君。
日長簡仲咸
作者：王禹偁
朝代：宋

日長何計到黄昏，郡僻官閑晝掩門。
子美集開詩世界，伯陽書見道根源。
風飄北院花千片，月上東樓酒一罇。
不是同年來主郡，此心牢落共誰論。
日长简仲咸
作者：王禹偁
朝代：宋

日长何计到黄昏，郡僻官闲昼掩门。子美集开诗世界，伯阳书见道根源。风飘北院花千片，月上东楼酒一罇。不是同年来主郡，此心牢落共谁论。
春居杂兴
作者：王禹偁
朝代：宋

闲写新诗十数篇，晓来铺向竹窗前。
无端燕子欺人睡，故落春泥污彩笺。
春居杂兴
作者：王禹偁
朝代：宋

雨株桃杏映篱斜，妆点商山副使家。何事春风容不得，和莺吹折数枝花。
春居杂兴·两株桃杏映篱斜
作者：王禹偁
朝代：宋

两株桃杏映篱斜，妆点商州副使家。何事春风容不得？和莺吹折数枝花。
春居杂兴·其一
作者：王禹偁
朝代：宋

两株桃杏映篱斜，粧点商山副使家。
何事春风容不得，和鶑吹折数枝花。
春居杂兴·其二
作者：王禹偁
朝代：宋

春云如兽復如禽，日照风吹浅又深。
谁道无心便容与，亦同翻覆小人心。
春居杂兴二首
作者：王禹偁
朝代：宋

两株桃杏映篱斜，妆点商山副使家。何事春风容不得，和莺吹折数枝花。春云如兽复如禽，日照风吹浅又深。谁道无心便容与，亦同翻覆小人心。
春居雜興·其一
作者：王禹偁
朝代：宋

兩株桃杏映籬斜，粧點商山副使家。
何事春風容不得，和鶑吹折數枝花。
春居雜興·其三
作者：王禹偁
朝代：宋

閑寫新詩十數篇，曉來鋪向竹窗前。
無端燕子欺人睡，故落春泥污綵箋。
春居雜興·其二
作者：王禹偁
朝代：宋

春雲如獸復如禽，日照風吹淺又深。
誰道無心便容與，亦同翻覆小人心。
春居雜興·其四
作者：王禹偁
朝代：宋

一夜春雷百蟄空，山家籬落起蛇蟲。
無端蚯蚓爭頭角，觸破莓苔氣似虹。
春日
作者：王禹偁
朝代：宋

門冷官閑似死灰，人言今日是春來。
猶殘舊賜銀幡勝，且向山州當酒杯。
春日
作者：王禹偁
朝代：宋

门冷官闲似死灰，人言今日是春来。犹残旧锡银幡胜，且向山州当酒杯。
春日官舍偶題
作者：王禹偁
朝代：宋

薄宦苦流離，壯年心已衰。
鶑花愁不覺，風雨病先知。
曉月晃竹屋，寒苔疊槿籬。
無人慰幽寂，庭柳自低垂。
春日官舍偶题
作者：王禹偁
朝代：宋

薄宦苦流离，壮年心已衰。
鶑花愁不觉，风雨病先知。
晓月晃竹屋，寒苔迭槿篱。
无人慰幽寂，庭柳自低垂。
春日登楼
作者：王禹偁
朝代：宋

红桃飞尽绿杨深，独倚危楼半日吟。
六里山川多逐客，贰车官职是笼禽。
蓬霑残雪经秋鬓，葵隔浮云向日心。
身世荣衰不能算，且倾村酒沃愁襟。
春日登樓
作者：王禹偁
朝代：宋

紅桃飛盡綠楊深，獨倚危樓半日吟。
六里山川多逐客，貳車官職是籠禽。
蓬霑殘雪經秋鬢，葵隔浮雲向日心。
身世榮衰不能算，且傾村酒沃愁襟。
春晚綠野秀詩
作者：王禹偁
朝代：宋

雨過川原上，凝眸送晚春。
韶光銷欲盡，野色望來新。
天末迷藍嶂，江湄亂麴塵。
重楊難認影，幽鷺莫藏身。
遠接天開幕，晴和草展茵。
明時四郊靜，凌亂踏青人。
春晚绿野秀诗
作者：王禹偁
朝代：宋

雨过川原上，凝眸送晚春。韶光销欲尽，野色望来新。天末迷蓝嶂，江湄乱麴尘。重杨难认影，幽鹭莫藏身。远接天开幕，晴和草展茵。明时四郊静，凌乱踏青人。
春晚遊太和宮
作者：王禹偁
朝代：宋

數里新萍夾岸莎，春來乘興宿烟蘿。
隨風蝴蝶顛狂甚，當路花枝採折多。
絳節參差抽苦筍，翠鈿狼籍撒圓荷。
湖山滿眼不休去，空羨漁翁雨一蓑。
春游南静川
作者：王禹偁
朝代：宋

南过高车岭，川原似掌平。
峰峦开画障，畎亩列棋枰。
帝女柔桑绿，王孙野草生。
提壶催我醉，戴胜劝人耕。
商岭堪携妓，丹河好濯缨。
盖圆松影密，鞭乱竹根狞。
勃勃畬田气，磷磷水硙声。
野桃谁是主，山鸟不知名。
欲舞宁无蝶，思歌亦有鶑。
官闲春日永，担酒此中行。
春游南静川
作者：王禹偁
朝代：宋

南过高车岭，川原似掌平。峰峦开画障，畎亩列棋枰。帝女柔桑绿，王孙野莫生。提壶催我醉，戴胜劝人耕。商岭堪携妓，丹河好濯缨。盖圆松影密，鞭乱竹根狞。勃勃畲田气，磷磷水磑声。野桃谁是主，山鸟不知名。欲舞宁无蝶，思歌亦有莺。官闲春日永，担酒此中行。
春遊南靜川
作者：王禹偁
朝代：宋

南過高車嶺，川原似掌平。
峰巒開畫障，畎畝列棋枰。
帝女柔桑綠，王孫野草生。
提壺催我醉，戴勝勸人耕。
商嶺堪携妓，丹河好濯纓。
蓋圓松影密，鞭亂竹根獰。
勃勃畬田氣，磷磷水磑聲。
野桃誰是主，山鳥不知名。
欲舞寧無蝶，思歌亦有鶑。
官閑春日永，擔酒此中行。
春郊寓目
作者：王禹偁
朝代：宋

百舌娇慵未苦啼，雪随春水下松溪。
何人樵树和云斫，几处山田带雨犁。
蜀柳半开鸜鹆眼，海棠深结麝香脐。
东风似待闲人出，一路青莎榇马蹄。
春郊寓目
作者：王禹偁
朝代：宋

百舌娇慵未苦啼，雪随春水下松溪。何人樵树和云斫，几处山田带雨犁。蜀柳半开鸜鹆眼，海棠深结麝香脐。东风似待闲人出，一路青莎衬马蹄。
春郊寓目
作者：王禹偁
朝代：宋

百舌嬌慵未苦啼，雪隨春水下松溪。
何人樵樹和雲斫，幾處山田带雨犁。
蜀柳半開鸜鵒眼，海棠深結麝香臍。
東風似待閑人出，一路青莎櫬馬蹄。
春郊独步
作者：王禹偁
朝代：宋

襟袖飘飘晚吹轻，孤吟何必共人行。绿杨系马寻芳迳，春草随人上古城。不愤黄鹂夸巧舌，多惭戴胜劝归耕。凭高朗咏沉湘赋，自许吾生似贾生。
春郊独步
作者：王禹偁
朝代：宋

襟袖飘飘晚吹轻，孤吟何必共人行。
绿杨繫马寻芳径，春草随人上古城。
不愤黄鹂夸巧舌，多惭戴胜劝归耕。
凭高朗咏沉湘赋，自许吾生似贾生。
春郊獨步
作者：王禹偁
朝代：宋

襟袖飄飄晚吹輕，孤吟何必共人行。
綠楊繫馬尋芳逕，春草隨人上古城。
不憤黄鸝誇巧舌，多慚戴勝勸歸耕。
憑高朗詠沉湘賦，自許吾生似賈生。
暮春
作者：王禹偁
朝代：宋

索寞紅芳又一年，老郎空解惜春殘。
纔聞鶑囀誇楊柳，已被蟬聲哭牡丹。
壯志休磨三尺劍，白頭誰藉兩梁冠。
酒罇何必勞人勸，且折餘花更盡歡。
暮春
作者：王禹偁
朝代：宋

索寞红芳又一年，老郎空解惜春残。
纔闻鶑啭夸杨柳，已被蝉声哭牡丹。
壮志休磨三尺剑，白头谁藉两梁冠。
酒罇何必劳人劝，且折余花更尽欢。
暴富送孙何入史馆
作者：王禹偁
朝代：宋

孟郊常贫苦，忽吟不贫句。为喜玉川子，书船归洛浦。乃知君子心，所乐在稽古。汉公得高科，不足唯坟素。二年佐棠阴，眼黑怕文簿。跃身入三馆，烂目阅四库。孟贫昔不贫，孙贫今暴富。暴富亦须防，文高被人妬。
暴富送孫何入史館
作者：王禹偁
朝代：宋

孟郊常貧苦，忽吟不貧句。
爲喜玉川子，書船歸洛浦。
迺知君子心，所樂在稽古。
漢公得高科，不足唯墳素。
二年佐棠陰，眼黑怕文簿。
躍身入三館，爛目閱四庫。
孟貧昔不貧，孫貧今暴富。
暴富亦須防，文高被人妬。
書孫僅甘棠集後
作者：王禹偁
朝代：宋

新集甘棠盡雅言，獨疑陳杜指根源。
一飛事往名雖屈，六義功成道更尊。
骨氣向人蹲獬豸，波濤無敵瀉崑崙。
明年再就堯階試，應被人呼小狀元。
書懷簡孫何丁謂
作者：王禹偁
朝代：宋

三入承明已七年，自慚蹤跡久妨賢。
吾子幾時歸鳳閣，病夫方欲買漁船。
季路旨甘知已矣，潘安毛鬢更皤然。
舉人自代何由得，歸去東皋種黍田。
書懷送田二舍人自吏部郎中出典泰州
作者：王禹偁
朝代：宋

共歎蹉跎兩鬢蒼，立朝爲郡是尋常。
重歸謝客中書省，又送山濤吏部郎。
三入承明身最忝，十年兄事分偏長。
喜聞辭日留前席，莫算多時住水鄉。
書齋
作者：王禹偁
朝代：宋

年年賃宅住閑坊，也作幽齋著道裝。
守靜便爲生白室，著書兼是草玄堂。
屏山獨卧千峰雪，御札時開一炷香。
莫笑未歸田里去，宦途機巧盡能忘。
月波楼咏怀
作者：王禹偁
朝代：宋

郡城无大小，雉堞皆有楼。
其间着名者，不过十数州。
吹箫事辽夐，仙迹难寻求。
庾公在九江，缔构何风流。
谢守镇宣城，迭嶂名有由。
东阳敞八咏，吾闻沈隠侯。
白雪架郢中，调高难和酬。
黄鹤倚鄂渚，仙去事悠悠。
赞皇谪滁上，作赋怀嵩丘。
楼居出俗态，泽国多胜游。
好景不遇人，安得名存留。
齐安古郡废，移此清江头。
筑城随山势，屈曲復环周。
兹楼最轩豁，旷望西北陬。
武昌地如掌，天末入双眸。
平远无林木，一望同离娄。
山形如八字，会合势相勾。
三国事既远，六朝名亦休。
近从唐末来，争夺互仇雠。
斯楼备矢石，此地控咽喉。
终朝望烽燧，连岁事戈矛。
可怜好诗景，牢落无人收。
皇家统万国，远迩尽怀柔。
三圣四十年，荡荡文德修。
淮甸为内地，黄冈压上游。
儒冠假郡印，践更若公邮。
况多办职吏，谁肯恣吟讴。
伊余何为者，窃慕骚人俦。
两朝掌文翰，十年侍冕旒。
去岁出西掖，谪居抱穷愁。
日日江楼上，风物得冥搜。
何人名月波，此义颇为优。
西南新桂魄，初上悬玉鈎。
晓濑清且浅，漂荡影沉浮。
三五金波满，夜光如暗投。
骊龙弄颔珠，晃朗照汀洲。
澹台拔宝剑，碎璧斩长虬。
冰轮晓入地，推下赤金毬。
阑干四五星，斜汉印清秋。
谁家上元灯，儿戏刳𦸈𧁾。
此景吟不出，谩使声呦呦。
千里画图阔，四时诗兴幽。
野花媚宫缬，芳草铺碧紬。
火云照沙浦，暴雨倾瓦沟。
白乱芦花散，红殷蓼穗稠。
檐冰垂若绠，雪片大于鸥。
江蓠烟漠漠，官柳雨飕飕。
舟子斜荡桨，牧童倒骑牛。
水獭有时戏，江豚颇能泅。
山鸟奏竽籁，落霞展衾裯。
鱼网雪离离，酒旗风飂飂。
旅怀虽自适，诗物奈相尤。
右顾徐邈洞，精灵知在否。
左瞰伍员庙，荒隙令人羞。
楼中何所有，官醖湛蚍蜉。
棋枰留客坐，琴调待僧抽。
橘苞邻药鼎，诗笔间茶瓯。
平生性幽独，寂寞谁献酬。
官常已三黜，怀抱罹百忧。
凭栏忆王粲，望阙同子牟。
自甘成潦倒，无復事声猷。
身世喻泡幻，衣冠如赘瘤。
放意无何乡，谁分亲与仇。
寓形朝籍中，毁誉任啁啾。
君恩无路报，民瘼无术瘳。
唯惭恋禄俸，未去耕田畴。
题诗郡楼上，含毫思夷犹。
功名非范蠡，何必泛扁舟。
月波楼咏怀
作者：王禹偁
朝代：宋
体裁：古风

郡城无大小，雉堞皆有楼。其间著名者，不过十数州。吹箫事辽夐，仙迹难寻求。庾公在九江，缔构何风流。谢守镇宣城，叠嶂名有由。东阳敞八咏，吾闻沈隐侯。白雪架郢中，调高难和酬。黄鹤倚鄂渚，仙去事悠悠。赞皇谪滁上，作赋怀嵩丘。楼居出俗态，泽国多胜游。好景不遇人，安得名存留。齐安古郡废，移此清江头。筑城随山势，屈曲复环周。兹楼最轩豁，旷望西北陬。武昌地如掌，天末入双眸。平远无林木，一望同离娄。山形如八字，会合势相勾。三国事既远，六朝名亦休。近从唐末来，争夺互仇雠。斯楼备矢石，此地控咽喉。终朝望烽燧，连岁事戈矛。可怜好诗景，牢落无人收。皇家统万国，远迩尽怀柔。三圣四十年，荡荡文德修。淮甸为内地，黄冈压上游。儒冠假郡印，践更若公邮。况多办职吏，谁肯恣吟讴。伊余何为者，窃慕骚人俦。两朝掌文翰，十年侍冕旒。去岁出西掖，谪居抱穷愁。日日江楼上，风物得冥搜。何人名月波，此义颇为优。西南新桂魄，初上悬玉钩。晓濑清且浅，漂荡影沉浮。三五金波满，夜光如暗投。骊龙弄颔珠，晃朗照汀洲。澹台拔宝剑，碎璧斩长虬。冰轮晓入地，推下赤金毬。阑干四五星，斜汉印清秋。谁家上元灯，儿戏刳�■。此景吟不出，谩使声呦呦。千里画图阔，四时诗兴幽。野花媚宫缬，芳草铺碧紬。火云照沙浦，暴雨倾瓦沟。白乱芦花散，红殷蓼穗稠。檐冰垂若绠，雪片大于鸥。江蓠烟漠漠，官柳雨飕飕。舟子斜荡桨，牧童倒骑牛。水獭有时戏，江豚颇能泅。山鸟奏竽籁，落霞展衾裯。鱼网雪离离，酒旗风飂飂。旅怀虽自适，诗物奈相尤。右顾徐邈洞，精灵知在否。左瞰伍员庙，荒隙令人羞。楼中何所有，官酝湛蚍蜉。棋枰留客坐，琴调待僧抽。橘苞邻药鼎，诗笔间茶瓯。平生性幽独，寂寞谁献酬。官常已三黜，怀抱罹百忧。凭栏忆王粲，望阙同子牟。自甘成潦倒，无复事声猷。身世喻泡幻，衣冠如赘瘤。放意无何乡，谁分亲与仇。寓形朝籍中，毁誉任啁啾。君恩无路报，民瘼无术瘳。唯惭恋禄俸，未去耕田畴。题诗郡楼上，含毫思夷犹。功名非范蠡，何必泛扁舟。
月波樓詠懷
作者：王禹偁
朝代：宋

郡城無大小，雉堞皆有樓。
其間著名者，不過十數州。
吹簫事遼夐，仙跡難尋求。
庾公在九江，締構何風流。
謝守鎮宣城，疊嶂名有由。
東陽敞八詠，吾聞沈隠侯。
白雪架郢中，調高難和酬。
黄鶴倚鄂渚，仙去事悠悠。
贊皇謫滁上，作賦懷嵩丘。
樓居出俗態，澤國多勝遊。
好景不遇人，安得名存留。
齊安古郡廢，移此清江頭。
築城隨山勢，屈曲復環周。
茲樓最軒豁，曠望西北陬。
武昌地如掌，天末入雙眸。
平遠無林木，一望同離婁。
山形如八字，會合勢相勾。
三國事既遠，六朝名亦休。
近從唐末來，爭奪互仇讎。
斯樓備矢石，此地控咽喉。
終朝望烽燧，連歲事戈矛。
可憐好詩景，牢落無人收。
皇家統萬國，遠邇盡懷柔。
三聖四十年，蕩蕩文德修。
淮甸爲內地，黄岡壓上游。
儒冠假郡印，踐更若公郵。
況多辦職吏，誰肯恣吟謳。
伊余何爲者，竊慕騷人儔。
兩朝掌文翰，十年侍冕旒。
去歲出西掖，謫居抱窮愁。
日日江樓上，風物得冥搜。
何人名月波，此義頗爲優。
西南新桂魄，初上懸玉鈎。
曉瀨清且淺，漂蕩影沉浮。
三五金波滿，夜光如暗投。
驪龍弄頷珠，晃朗照汀洲。
澹臺拔寶劍，碎璧斬長虬。
冰輪曉入地，推下赤金毬。
闌干四五星，斜漢印清秋。
誰家上元燈，兒戲刳𦸈𧁾。
此景吟不出，謾使聲呦呦。
千里畫圖闊，四時詩興幽。
野花媚宮纈，芳草鋪碧紬。
火雲照沙浦，暴雨傾瓦溝。
白亂蘆花散，紅殷蓼穗稠。
簷冰垂若綆，雪片大于鷗。
江蘺煙漠漠，官柳雨颼颼。
舟子斜盪槳，牧童倒騎牛。
水獺有時戲，江豚頗能泅。
山鳥奏竽籟，落霞展衾裯。
魚網雪離離，酒旗風飂飂。
旅懷雖自適，詩物奈相尤。
右顧徐邈洞，精靈知在否。
左瞰伍員廟，荒隙令人羞。
樓中何所有，官醖湛蚍蜉。
棋枰留客坐，琴調待僧抽。
橘苞鄰藥鼎，詩筆間茶甌。
平生性幽獨，寂寞誰獻酬。
官常已三黜，懷抱罹百憂。
凭欄憶王粲，望闕同子牟。
自甘成潦倒，無復事聲猷。
身世喻泡幻，衣冠如贅瘤。
放意無何鄉，誰分親與仇。
寓形朝籍中，毀譽任啁啾。
君恩無路報，民瘼無術瘳。
唯慚戀祿俸，未去耕田疇。
題詩郡樓上，含毫思夷猶。
功名非范蠡，何必泛扁舟。
有伤
作者：王禹偁
朝代：宋
体裁：七言律诗

壁上时牌催昼夜，案头朝报见存亡。悬车又丧司空相，延阁新薨贾侍郎。陶铸官资经化笔，品题名姓在文场。繐帷一恸无由得，徒洒春风泪数行。
有伤
作者：王禹偁
朝代：宋

壁上时牌催昼夜，案头朝报见存亡。悬车又丧司空相，延阁新薨贾侍郎。陶铸官资经化笔，品题名姓在文场。繐帷一恸无由得，徒酒春风泪数行。
有傷
作者：王禹偁
朝代：宋

壁上時牌催晝夜，案頭朝報見存亡。
懸車又喪司空相，延閣新薨賈侍郎。
陶鑄官資經化筆，品題名姓在文場。
繐帷一慟無由得，徒洒春風淚數行。
有怀戚二仲言同年
作者：王禹偁
朝代：宋

闻说去官常，凄凄返故乡。与君同甲子，似我有文章。怃悴衣衫绿，蹉跎鬓发苍。此身知幸处，曾得紫微郎。
有怀戚二仲言同年
作者：王禹偁
朝代：宋

闻说去官常，悽悽返故乡。
与君同甲子，似我有文章。
憔悴衣衫绿，蹉跎鬓髮苍。
此身知幸处，曾得紫微郎。
有懷戚二仲言同年
作者：王禹偁
朝代：宋

聞說去官常，悽悽返故鄉。
與君同甲子，似我有文章。
憔悴衣衫綠，蹉跎鬢髮蒼。
此身知幸處，曾得紫微郎。
朗上人見訪復謁不遇留刺而還有詩見謝依韻和答
作者：王禹偁
朝代：宋

湯休訪我我重尋，獨叩松關絕好音。
滿袖塵埃回俗步，一鑪香火隔禪林。
偶留刺字情非淺，忽枉詩章思更深。
猶喜謫官無吏役，往來從此伴閑吟。
朗上人见访复谒不还留刺而还有诗见谢依韵和
作者：王禹偁
朝代：宋

汤休访我我重寻，独叩松关绝好音。满袖尘埃回俗步，一炉香火隔禅林。偶留刺字情非浅，忽枉诗章思更深。犹喜谪官无吏役，往来从此僯闲吟。
朗上人见访復谒不遇留刺而还有诗见谢依韵和答
作者：王禹偁
朝代：宋

汤休访我我重寻，独叩松关绝好音。
满袖尘埃回俗步，一鑪香火隔禅林。
偶留刺字情非浅，忽枉诗章思更深。
犹喜谪官无吏役，往来从此伴闲吟。
望熊耳山
作者：王禹偁
朝代：宋

謫居多與俗爲鄰，熊耳當門入望頻。
感謝雙峰對雙眼，也勝逢見等閑人。
朝簪
作者：王禹偁
朝代：宋

一戴朝簪已十年，半居謫宦半榮遷。
壯心無復思行道，病眼唯堪學坐禪。
醉謝陶公長欠酒，俸慚吾祖不言錢。
白頭郎署成何事，見擬休官自種田。
朝簪
作者：王禹偁
朝代：宋

一戴朝簪已十年，半居谪宦半荣迁。
壮心无復思行道，病眼唯堪学坐禅。
醉谢陶公长欠酒，俸惭吾祖不言钱。
白头郎署成何事，见拟休官自种田。
朝退偶題
作者：王禹偁
朝代：宋

吏隠金門祗似閑，退朝窮巷懶開關。
經年不到公卿宅，五日空隨侍從班。
禁漏出花寒歷歷，御泉通市細潺潺。
功名未立年猶少，爭忍携琴去舊山。
朝退偶题
作者：王禹偁
朝代：宋

吏隠金门祗似闲，退朝穷巷懒开关。
经年不到公卿宅，五日空随侍从班。
禁漏出花寒历历，御泉通市细潺潺。
功名未立年犹少，争忍携琴去旧山。
朱紅牡丹
作者：王禹偁
朝代：宋

渥丹容貌著霓裾，何事僧軒祇一株。
應是吳宮歌舞罷，西施因醉誤施朱。
朱红牡丹
作者：王禹偁
朝代：宋

渥丹容貌着霓裾，何事僧轩只一株。
应是吴宫歌舞罢，西施因醉误施朱。
朱红牡丹
作者：王禹偁
朝代：宋

渥丹容貌着霓裾，何事僧轩祇一株。
应是吴宫歌舞罢，西施因醉误施朱。
杏花·其一
作者：王禹偁
朝代：宋

紅芳紫萼怯春寒，蓓蕾粘枝密作團。
記得觀燈鳳樓上，百條銀燭淚闌干。
杏花·其七
作者：王禹偁
朝代：宋

陌上繽紛枝上稀，多情猶解撲人衣。
雙成洒道迎王母，十里濛濛絳雪飛。
杏花·其七
作者：王禹偁
朝代：宋

陌上缤纷枝上稀，多情犹解扑人衣。
双成洒道迎王母，十里蒙蒙绛雪飞。
杏花·其三
作者：王禹偁
朝代：宋

桃紅李白莫爭春，素態妖姿兩未勻。
日暮牆頭試迴首，不施朱粉是東鄰。
杏花·其三
作者：王禹偁
朝代：宋

桃红李白莫争春，素态妖姿两未匀。
日暮墙头试迴首，不施朱粉是东邻。
杏花·其二
作者：王禹偁
朝代：宋

暖映垂楊曲檻邊，一堆紅雪罩輕烟。
春來自得風流伴，榆莢休拋買笑錢。
杏花·其五
作者：王禹偁
朝代：宋

登龍曾入少年場，錫宴瓊林醉御觴。
爭戴滿頭紅爛熳，至今猶雜桂枝香。
杏花·其六
作者：王禹偁
朝代：宋

長安廢棄遷都後，曲沼荒凉一夢中。
見說舊園爲茂草，寂寥無復萬枝紅。
杏花·其六
作者：王禹偁
朝代：宋

长安废弃迁都后，曲沼荒凉一梦中。
见说旧园为茂草，寂寥无復万枝红。
杏花·其四
作者：王禹偁
朝代：宋

長愁風雨暗離披，醉遶吟看得幾時。
唯有流鶑偏稱意，夜來偷宿最繁枝。
杏花·其四
作者：王禹偁
朝代：宋

长愁风雨暗离披，醉遶吟看得几时。
唯有流鶑偏称意，夜来偷宿最繁枝。
村行
作者：王禹偁
朝代：宋

馬穿山逕菊初黄，信馬悠悠野興長。
萬壑有聲含晚籟，數峰無語立斜陽。
棠梨葉落胭脂色，蕎麥花開白雪香。
何事吟餘忽惆悵，村橋原樹似吾鄉。
村行
作者：王禹偁
朝代：宋

马穿山径菊初黄，信马悠悠野兴长。万壑有声含晚籁，数峰无语立斜阳。棠梨叶落胭脂色，荞麦花开白雪香。何事吟余忽惆怅，村桥原树似吾乡。
村行
作者：王禹偁
朝代：宋
体裁：诗

马穿山径菊初黄，信马悠悠野兴长。
万壑有声含晚籁，数峰无语立斜阳。
棠梨叶落胭脂色，荞麦花开白雪香。
何事吟余忽惆怅？村桥原树似吾乡。
東鄰竹
作者：王禹偁
朝代：宋

東鄰誰種竹，偏稱長官心。
月上分清影，風來惠好音。
低枝疑見接，迸筍似相尋。
多謝此君意，牆頭誘我吟。
東門送郎吏行寄承旨宋侍郎
作者：王禹偁
朝代：宋

西門送僕射，鞍馬照路光。
南門送貳卿，冠蓋遥相望。
東門送郎吏，艤舟隋堤傍。
郎吏誠隔品，同直白玉堂。
丈人况知己，振拔在舉場。
憐才惜我去，深勸離別觴。
醉中不記事，烟水空茫茫。
醒來聞鳴櫓，嘔軋摇斜陽。
猶疑在禁中，殘漏寒丁當。
迴望銀臺門，五雲遮帝鄉。
聚散本如此，升沉庸何傷。
丈人名位峻，只欠登巖廊。
平居倦朝請，高論思退藏。
圃田有別業，古木羅修篁。
艸亭寒蕭蕭，池波碧泱泱。
嘗云拂袖去，可以傲羲皇。
丈人果能爾，識度非尋常。
安車比疏廣，辟穀如張良。
再拜願丈人，壽考仍康强。
自念山野士，不解隨圓方。
宦途多齟齬，身計頗悲凉。
行將解簪笏，歸去事農桑。
幸容操杖履，洒掃近丘牆。
東風解凍詩
作者：王禹偁
朝代：宋

習習氣初通，峨峨勢自融。
淥波歸舊水，寒片漾和風。
暖想千溪綻，吹疑一夜空。
鷺翹休映白，魚躍乍翻紅。
繒裂方塘上，瓊流巨壑中。
漪漣還浩渺，須頼濟川功。
松江亭
作者：王禹偁
朝代：宋

中郎亭树据江乡，雅称诗翁赋醉章。
蒓菜鲈鱼好时节，晚风斜日旧烟光。
一杯有味功名小，万事无心岁月长。
安得便抛尘网去，钓舟闲倚画栏旁。
松江亭
作者：王禹偁
朝代：宋

登临陡觉挹尘埃，时有清风飒满怀。
螮蝀一条连古岸，玻璃万倾自天来。
寒光浩渺轻烟阔，绿玉参差远岫排。
南指闽山犹万里，远人归兴正无涯。
松江亭·其一
作者：王禹偁
朝代：宋

登臨陡覺挹塵埃，時有清風颯滿懷。
螮蝀一條連古岸，玻璃萬頃自天來。
寒光浩渺輕煙闊，綠玉參差遠岫排。
南指閩山猶萬里，遠人歸興正無涯。
松江亭·其二
作者：王禹偁
朝代：宋

中郎亭樹據江鄉，雅稱詩翁賦醉章。
蒓菜鱸魚好時節，晚風斜日舊煙光。
一杯有味功名小，萬事無心歲月長。
安得便拋塵網去，釣舟閑倚畫欄旁。
栽木芙蓉
作者：王禹偁
朝代：宋

忆在长洲县，手植芙蓉花。
春栽秋成树，枝叶青婆娑。
八月寒露下，朵朵开红葩。
轻团蜀江锦，碎剪赤城霞。
香侵宾朋坐，艷拂人吏衙。
凌霜伴松菊，满地如桑麻。
岁寒万木脱，斫笋留根查。
春雷一声动，又长新枝柯。
良因地脉宜，岂在人力多。
今来帝城裏，赁宅如蜂窠。
阶前栽数根，换土拥新沙。
浇溉汲御沟，盖覆堆野莎。
经春不出土，入夏方有芽。
穷秋竟憔悴，花小尤不嘉。
地气移物性，自念良可嗟。
还同山野人，强为簪组加。
妨贤将致诮，薄俸未充家。
所以多病身，少年双鬓华。
紫微虽云贵，白髮将奈何。
会当求山郡，卧理寻烟萝。
奉亲冀丰足，委身任蹉跎。
终焉太平世，散地恣狂歌。
栽木芙蓉
作者：王禹偁
朝代：宋

憶在長洲縣，手植芙蓉花。
春栽秋成樹，枝葉青婆娑。
八月寒露下，朵朵開紅葩。
輕團蜀江錦，碎剪赤城霞。
香侵賓朋坐，艷拂人吏衙。
凌霜伴松菊，滿地如桑麻。
歲寒萬木脫，斫筍留根查。
春雷一聲動，又長新枝柯。
良因地脈宜，豈在人力多。
今來帝城裏，賃宅如蜂窠。
階前栽數根，換土擁新沙。
澆溉汲御溝，蓋覆堆野莎。
經春不出土，入夏方有芽。
窮秋竟憔悴，花小尤不嘉。
地氣移物性，自念良可嗟。
還同山野人，强爲簪組加。
妨賢將致誚，薄俸未充家。
所以多病身，少年雙鬢華。
紫微雖云貴，白髮將奈何。
會當求山郡，卧理尋煙蘿。
奉親冀豐足，委身任蹉跎。
終焉太平世，散地恣狂歌。
樱桃
作者：王禹偁
朝代：宋

凤实落嶙峋，蟠根出俗尘。
子多将尽夏，花晚不争春。
上苑空枝后，荒岩满树新。
鸟含红映嘴，猿饱渍流唇。
溪寺初供佛，山斋已待宾。
升筵参李柰，入市附樵薪。
叶衬青舒槲，龙擎绿透筠。
泻盘能宛转，就酒益甘辛。
致养侔怀橘，投诚等献芹。
齿酸虽欲动，喉渴尚宜频。
溉水应无主，驱禽免废人。
栽培伤物性，髠接失天真。
自笑羹梅忝，谁知社栗神。
用堪登俎豆，生合委荆榛。
差小同谦退，饶先似屈伸。
叔孙如荐庙，朴野味弥纯。
樱桃
作者：王禹偁
朝代：宋

凤实落嶙峋，蟠根出俗尘。子多将尽夏，花晚不争春。上苑空枝後，荒岩满树新。鸟含红映嘴，猿饱渍流唇。溪寺初供佛，山斋已待宾。升筵参李柰，入市附樵薪。叶衬青舒槲，笼擎绿透筠。泻盘能宛转，就酒益甘辛。致养侔怀橘，投试等献芹。齿酸虽欲罢，喉渴尚宜频。溉水应无主，驱禽免废人。栽培伤物性，髠接失天真。自笑羹梅忝，谁知社栗神。用堪登俎豆，生合委荆榛。差小同谦退，饶先似屈伸。叔孙如荐庙，朴野味弥纯。
樱桃渐熟牡丹已凋恨不同时辄题二韵
作者：王禹偁
朝代：宋

红芳落尽正无憀，吟遶空枝首重搔。
最恨东君才思少，不留檀口待樱桃。
橄榄
作者：王禹偁
朝代：宋

江东多果实，橄榄称珍奇。
北人将就酒，食之先颦眉。
皮核苦且涩，历口復弃遗。
良久有迴味，始觉甘如饴。
我今何所喻，喻彼忠臣词。
直道逆君耳，斥逐投天涯。
世乱思其言，噬脐焉能追。
寄语采诗者，无轻橄榄诗。
橄欖
作者：王禹偁
朝代：宋

江東多果實，橄欖稱珍奇。
北人將就酒，食之先顰眉。
皮核苦且澀，歷口復棄遺。
良久有迴味，始覺甘如飴。
我今何所喻，喻彼忠臣詞。
直道逆君耳，斥逐投天涯。
世亂思其言，噬臍焉能追。
寄語採詩者，無輕橄欖詩。
櫻桃
作者：王禹偁
朝代：宋

鳳實落嶙峋，蟠根出俗塵。
子多將盡夏，花晚不爭春。
上苑空枝後，荒巖滿樹新。
鳥含紅映嘴，猿飽漬流唇。
溪寺初供佛，山齋已待賓。
升筵參李柰，入市附樵薪。
葉襯青舒槲，龍擎綠透筠。
瀉盤能宛轉，就酒益甘辛。
致養侔懷橘，投誠等獻芹。
齒酸雖欲動，喉渴尚宜頻。
溉水應無主，驅禽免廢人。
栽培傷物性，髠接失天真。
自笑羹梅忝，誰知社栗神。
用堪登俎豆，生合委荆榛。
差小同謙退，饒先似屈伸。
叔孫如薦廟，朴野味彌純。
櫻桃漸熟牡丹已凋恨不同時輒題二韻
作者：王禹偁
朝代：宋

紅芳落盡正無憀，吟遶空枝首重搔。
最恨東君才思少，不留檀口待櫻桃。
次韵和丁学士途中偶作
作者：王禹偁
朝代：宋

淮海丰登接帝畿，家家耕破旧荒陂。乳牛引犊精神健，野叟携孙鬓发衰。河市妓翻轻蒨袖，社筵人插小红旗。凭谁画取村田乐，尽使忧民圣主知。
次韵和丁学士途中偶作
作者：王禹偁
朝代：宋

淮海丰登接帝畿，家家耕破旧荒陂。
乳牛引犊精神健，野叟携孙鬓髮衰。
河市妓翻轻蒨袖，社筵人插小红旗。
凭谁画取村田乐，尽使忧民圣主知。
次韵和仲咸对雪散吟三十韵
作者：王禹偁
朝代：宋

静对春天雪，时烹月俸茶。久闲便澹薄，渐老厌諠哗。徙倚终朝看，溟蒙向晓加。应同头上发，复乱眼中花。光暝侵灯暗，声繁拂竹斜。东风吹片片，北户积些些。最豁三农望，匀淹百草芽。润胜天上露，媚掩日边霞。史笔应先纪，丰年的不赊。舞萦农叟袂，飘逐使君车。善政商於郡，优闲副使家。酒钱随分有，诗笛且须夸。岸洒泉声好，园滋荠色嘉。无心思北阙，有兴读南华。地隐商於洛，山绵楚与巴。拖肠甘似鼠，画足不争蛇。有病如原宪，无才敌景差。由来叩寂寞，全胜事骄奢。世态诚堪笑，前贤亦可嗟。绛侯憎贾谊，白傅怨王涯。宣室终前席，浔阳暂种畲。升沉常自得，消息一何佳。自顾曾伤翼，甘同不食瓜。但全蝼蚁命，敢斗虎狼牙。竹箭天生直，潢污地本洼。敢云求富贵，且免奉奸邪。夜黑灯烧桦，朝饥饭带砂。尚惭纡紫绶，岂望署黄麻。亲寿高如鹤，儿娇语似鸦。时时倾一酌，聚口笑唅呀。
次韵和仲咸对雪散吟三十韵
作者：王禹偁
朝代：宋

静对春天雪，时烹月俸茶。
久闲便澹薄，渐老厌諠譁。
徙倚终朝看，溟蒙向晓加。
应同头上髮，復乱眼中花。
光暝侵灯暗，声繁拂竹斜。
东风吹片片，北户积些些。
最豁三农望，匀淹百草芽。
润胜天上露，媚掩日边霞。
史笔应先纪，丰年的不赊。
舞萦农叟袂，飘逐使君车。
善政商于郡，优闲副使家。
酒钱随分有，诗笔且须夸。
岸洒泉声好，园滋荠色嘉。
无心思北阙，有兴读南华。
地隠商于洛，山绵楚与巴。
拖肠甘似鼠，画足不争蛇。
有病如原宪，无才敌景差。
由来叩寂寞，全胜事骄奢。
世态诚堪笑，前贤亦可嗟。
绛侯憎贾谊，白傅怨王涯。
宣室终前席，浔阳暂种畬。
升沉常自得，消息一何佳。
自顾曾伤翼，甘同不食瓜。
但全蝼蚁命，敢斗虎狼牙。
竹箭天生直，潢污地本漥。
敢云求富贵，且免奉姦邪。
夜黑灯烧桦，朝饥饭带砂。
尚惭纡紫绶，岂望署黄麻。
亲寿高如鹤，儿娇语似鸦。
时时倾一酌，聚口笑唅呀。
次韵和仲咸感怀贻道友
作者：王禹偁
朝代：宋

好齐生死与穷通，古往今来事略同。
轩后谩留烧药鼎，汉皇虚築望仙台。
鑑中容鬢看看老，梦里荣枯岁岁空。
不逐冥鸿天外去，可怜焦烂扑灯虫。
次韵和仲咸感怀贻道友·其一
作者：王禹偁
朝代：宋

莫问穷通事若何，遇花逢酒且狂歌。人情易逐炎凉改，官路难防陷穽多。只合收心抛世网，不须推命说天罗。如今玉石休分别，免被无辜刖卞和。
次韵和仲咸感怀贻道友·其二
作者：王禹偁
朝代：宋

好齐生死与穷通，古往今来事略同。
轩后谩留烧药鼎，汉皇虚筑望仙宫。
鑑中容鬓看看老，梦裏荣枯旋旋空。
不逐冥鸿天外去，可怜燋烂扑灯虫。
次韵和仲咸送池秀才西游
作者：王禹偁
朝代：宋

夏课诗成又旅游，离离秦树叶惊秋。
青霄路在何难到，白雪才高岂易酬。
几处读碑寻野径，共谁沽酒上高楼。
商于迁客曾如此，繫滞空思十二旒。
次韵和仲咸送池秀才西游
作者：王禹偁
朝代：宋

夏课诗成又旅游，离离秦树叶惊秋。青霄路在何难到，白雪才高岂易酬。几处读碑寻野迳，共谁沽酒上高楼。商於迁客曾如此，系滞空思十二旒。
次韵和史馆丁学士赴阙书怀见示
作者：王禹偁
朝代：宋

清夜哀吟敌晓鷄，行藏无玷白于圭。
阳春寡和人传郢，肉味都忘子在齐。
绝俗文章终远大，循资班列暂卑栖。
看君更刷鸾皇翼，一举方知燕雀低。
次韵和史馆丁学士赴阙书怀见示
作者：王禹偁
朝代：宋

清夜哀吟敌晓鸡，行藏无玷白於圭。阳春寡和人传郢，肉味都忘子在齐。绝俗文章终远大，循资班列暂卑栖。看君更刷鸶皇翼，一举方知燕雀低。
次韵许推官行县道中纪事
作者：王禹偁
朝代：宋

禾头低映黍头昂，处处沟塍水面凉。村路扶携伙冻馁，里门嬉戏有丁黄。鸡豚入市溪鱼美，梨枣登盘社酒香。岁乐田家风景好，待君模写奏明光。
次韻和丁學士途中偶作
作者：王禹偁
朝代：宋

淮海豐登接帝畿，家家耕破舊荒陂。
乳牛引犢精神健，野叟携孫鬢髮衰。
河市妓翻輕蒨袖，社筵人插小紅旗。
憑誰畫取村田樂，盡使憂民聖主知。
次韻和仲咸對雪散吟三十韻
作者：王禹偁
朝代：宋

靜對春天雪，時烹月俸茶。
久閑便澹薄，漸老厭諠譁。
徙倚終朝看，溟濛向曉加。
應同頭上髮，復亂眼中花。
光暝侵燈暗，聲繁拂竹斜。
東風吹片片，北戶積些些。
最豁三農望，勻淹百草芽。
潤勝天上露，媚掩日邊霞。
史筆應先紀，豐年的不賒。
舞縈農叟袂，飄逐使君車。
善政商於郡，優閑副使家。
酒錢隨分有，詩筆且須誇。
岸灑泉聲好，園滋薺色嘉。
無心思北闕，有興讀南華。
地隠商於洛，山綿楚與巴。
拖腸甘似鼠，畫足不爭蛇。
有病如原憲，無才敵景差。
由來叩寂寞，全勝事驕奢。
世態誠堪笑，前賢亦可嗟。
絳侯憎賈誼，白傅怨王涯。
宣室終前席，潯陽暫種畬。
升沉常自得，消息一何佳。
自顧曾傷翼，甘同不食瓜。
但全螻蟻命，敢鬭虎狼牙。
竹箭天生直，潢汙地本漥。
敢云求富貴，且免奉姦邪。
夜黑燈燒樺，朝饑飯带砂。
尚慚紆紫綬，豈望署黄麻。
親壽高如鶴，兒嬌語似鴉。
時時傾一酌，聚口笑唅呀。
次韻和仲咸感懷貽道友·其一
作者：王禹偁
朝代：宋

莫問窮通事若何，遇花逢酒且狂歌。
人情易逐炎凉改，官路難防陷穽多。
只合收心拋世網，不須推命說天羅。
如今玉石休分別，免被無辜刖卞和。
次韻和仲咸感懷貽道友·其二
作者：王禹偁
朝代：宋

好齊生死與窮通，古往今來事略同。
軒后謾留燒藥鼎，漢皇虛築望仙宮。
鑑中容鬢看看老，夢裏榮枯旋旋空。
不逐冥鴻天外去，可憐燋爛撲燈蟲。
次韻和仲咸送池秀才西遊
作者：王禹偁
朝代：宋

夏課詩成又旅遊，離離秦樹葉驚秋。
青霄路在何難到，白雪才高豈易酬。
幾處讀碑尋野逕，共誰沽酒上高樓。
商於遷客曾如此，繫滯空思十二旒。
次韻和史館丁學士赴闕書懷見示
作者：王禹偁
朝代：宋

清夜哀吟敵曉鷄，行藏無玷白於圭。
陽春寡和人傳郢，肉味都忘子在齊。
絕俗文章終遠大，循資班列暫卑棲。
看君更刷鸞皇翼，一舉方知燕雀低。
次韻和朗公見贈
作者：王禹偁
朝代：宋

朗公垂老尚吟詩，曾泛三湘看九疑。
欲問勞生心擾擾，强酬佳句思遲遲。
紅塵策馬殊無味，碧嶂携僧自合宜。
共待中條山有雪，寺樓吟盡更同誰。
次韻許推官行縣道中紀事
作者：王禹偁
朝代：宋

禾頭低映黍頭昂，處處溝塍水面凉。
村路扶携無凍餒，里門嬉戲有丁黄。
雞豚入市溪魚美，梨棗登盤社酒香。
歲樂田家風景好，待君模寫奏明光。
正月盡偶題
作者：王禹偁
朝代：宋

一歲春光九十日，三分已是一分休。
何曾快見花燒眼，只解潛催雪滿頭。
莫問窮通求季主，自齊生死學莊周。
終須擺脫人間事，高逐冥鴻狎海鷗。
武平寺留題
作者：王禹偁
朝代：宋

縣齋東面是禪齋，公退何妨引鶴來。
長愛座中如洞府，却慚衣上有塵埃。
竹聲冷撼秋窗雨，山影青籠曉院苔。
最憶去年飛雪裏，煮茶煨栗夜深迴。
武平寺留题
作者：王禹偁
朝代：宋

县斋东面是禅斋，公退何妨引鹤来。
长爱座中如洞府，却惭衣上有尘埃。
竹声冷撼秋窗雨，山影青笼晓院苔。
最忆去年飞雪裏，煮茶煨栗夜深迴。
歲暮偶書寄蘇臺舊僚友
作者：王禹偁
朝代：宋

吳門吏隠過三年，何事陶潜捧詔還。
步武已趨龍尾道，夢魂猶憶虎丘山。
花開茂苑誰同醉，雪滿梁園獨掩關。
會待他年求郡印，劍池重遶碧潺潺。
歲暮感懷
作者：王禹偁
朝代：宋

歲暮山城放逐臣，老從霄漢委泥塵。
公卿別後全無信，兄弟書來祇說貧。
眼看青山休未得，鬢垂華髮摘空頻。
文章氣概成何事，霑惹虛名誤此身。
歲暮感懷貽馮同年中允·其一
作者：王禹偁
朝代：宋

謫宦商於郡，閑門車馬稀。
塵侵書命筆，香散入朝衣。
燒盡峰巒出，霜晴木葉飛。
夜來天欲雪，寒夢不成歸。
歲暮感懷貽馮同年中允·其三
作者：王禹偁
朝代：宋

謫居京信斷，歲暮更凄凉。
郡僻青山合，官閑白日長。
燒烟侵寺舍，林雪照街坊。
爲有遷鶑侶，詩情不敢忘。